Bar kod štampači - Bar kod štampači // Trim d.o.o\nTrim nudi široki spektar termalnih štapača svetskog lidera u ovoj oblasti - kompanije Datamax-O’Neil. U ponudi su industrijski Direkt termal štampači i Termal transfer Barcode printeri za veliki broj različitih aplikacija i uslova rada u različitim industrijama.\nPrinteri podeljeni u klase pokrivaju veliki opseg zahteva od štampanja malog broja etiketa dnevno do neprekidnog rada printera 24/7 za posebne industrije. Stoni štampači su kompaktni, brzo isplativi i veoma jednostavni za korišćenje. Dizajnirani su tako da ne zauzimaju mnogo prostora a zadržali su sve karaktreistike kvalitetne štampe.\nPočetna / Bar kod štampači\ndo 105.7 mm širina štampe, 203,300,600 dpi rezolucije, 304 mm/s maks. brzina, LAN, W-LAN, 2 USB Ports and SDIO, GPIO interface ...\nDATAMAX S class printer ulaznica\nDirekt thermal printer ulaznica, 81mm maks.širina štampe, 254 mm/s maks brzina štampe, 203 i 300 dpi rezolucije, Serial, parallel...\nMP Compact4 Mark II i MP Nova\n168mm max.širina štampe, 203 i 300 dpi rezolucije, 254 mm/s max. brzina štampe, Serial, USB, LAN, wireless 802.11b/g, PL-Z, PL-I, and ...\n168mm max.širina štampe, 304 mm/s max.brzina štampe, 203, 300, 406 ili 600dpi rezolucije, Serial, Parallel, LAN, USB, GPIO ...\nSoftver za jednostavno\nkreiranje izgleda etiketa


Održana panel diskusija 'Pristup pravdi i efikasnost pravnog sistema Srbije' (31.10.2011.)\nPanel diskusija Komiteta pravnika za ljudska prava – YUCOM\n"Pristup pravdi i efikasnost pravnog sistema Srbije"\n■ Natalija Šolić, advokat YUCOM-a\n■ Maja Mićić, direktorka Inicijative mladih za ljudska prava\n■ Goran Miletić, programski direktor Civil Rights Defenders za zapadni Balkan\n■ Ivan Kuzminović, Helsinški odbor za ljudska prava u Srbiji\n■ Kristina Todorović, advokat YUCOM-a\nNVO: NEEFIKASNO SUDSTVO (FoNet) - Sudski postupci u Srbiji građanima nisu jasni, nisu dovoljno razumljivi, niti su jednostavni, zbog čega se oni pre odlučuju da odustanu od bitke za pravdu pred sudovima, nego da ulaze u sudaski postupak, ocenili su danas učesnici panel diskusije Komiteta pravnika za ljudska prava (YUCOM).\nGrađani Srbije se pre, u slučajevima kršenja ljudskih prava, obraćaju nevladinim organizacijama zbog toga što veruju da je to jedina garancija, iako ne veruju da će dostići pravdu, da će se ipak krenuti ka pravdi, rekao je programski direktor organizacije Civil Rights Defenders za Zapadni Balkan Goran Miletić.\nPrema njegovim rečima za građane je, ipak, jednostavnije i lakše obraćanje institucijama poput Ombudsmana ili Poverenika za ravnopravnost. Sudski sistem nije efikasan, rekao je on, a reforma pravosuđa nije doprinela da građani osete efikasnost sudova.\nMiletić je naglasio da je važno da pravni sistem podstiče ljude da se obraćaju sudovima ili nezavisnim telima, međutim, pravni sistem Srbije nije prikladan, već destimuliše građane da se obrate sudu.\nPravičnost u Srbiji, takođe nije zadovoljavajuća, imajući u vidu trajanje suđenja po 10 ili 16 godina, a siromašni ljudi tek ne mogu da računaju na pravdu, naročito imajući u vidu Rome, korisnike socijalne pomoći... Prema oceni Miletića, Evropska komisija će, zbog svega toga, prvo po otpočinjanu pregovora o pristupanju Srbije Evropskoj uniji, otvoriti Poglavlje o pravosuđu.\nAdvokat YUCOM-a Natalija Šolić navela je da "greške na koje nailazimo u slučajevima, koji do nas stižu, pokazuje da stanje pravosuđa nije radikalno promenjeno, da proces prilagođavanja evropskim tokovima sporo ide i to sa velikim otporom, naročito onih koji bi u svom radu trebalo da priimenjuju međunarodne standarde".\nDirektorka Inicijative mladih za ljudska prava Maja Mićić je ukazala da je u Srbiji ugroženo pravo na razuman rok suđenja, da suđenja predugo traju i odlažu se, što se završava pred Sudom za ljudska prava u Strazburu.\nČak i u suđenjima koja izazovu veliku pažnju javnosti, diskriminacije ili nasilja motivisane netrepeljivošću, imamo optužnice sa lakšom kvalifikacijom krivičnog dela, za koju se tužilac odluči, nego što se očekuje, rekla je Mićić, ukazujući na primer suđenja za napad na Bajrakli džamiju u Beogradu. Najveći broj predstavki Sudu za ljudska prava u Strazburu odnose se na sporost suđenja, odnosno 80 odsto slučajeva protiv države Srbije odnosi se na pravo na pravično suđenje.\nPredstavnik Helsinškog odbora za ljudska prava u Srbiji Ivan Kuzminović je naveo da ta organizacija godišnje dobije između 1.000 i 1.500 poziva građana za pomoć, a da dve trećine se odnose na postupanje sudova, a najviše ih se javlja sa finansijskim problemom za pristup pravdi. On je naveo podatak da je u zatvorima u Srbiji, 26 koliko ih ukupno ima, 2001. bilo 7.500 zatvorenika, a danas ih je oko 12.000, ali da je uprkos povećanju broja, reformom, dostupnost pravdi daleko bolja.\n"Apsurdno, ali zatvori predstavljaju svetlu tačku zbog upliva NVO sektora i međunarodnih organizacija sa svojim preporukama za postupanje uz poštovanje ljudskih prava, za razliku od policijskih stanica", predočio je Kuzminović. On je rekao da je osnovni problem što u policiji nije sprovedena reforma i da u takvom zatvorenom sistemu, nema govora o pravičnosti.\n"Policija je sada u fazi da policajci stradaju, a ljudi s vrha policije govore da su policajci žrtve, kao i socijalne žrtve tranzicije, kako, onda govoriti o uplivu NVO sektora i nezavisne kontrole postupanja", rekao je Kuzminović.


Sukob Savićevića i Božovića\nTi tonovi i taj sukob datiraju još od utakmice Zeta - Budućnost. Bez obzira što je Savićević napustio salu, Božović je kasnije izuzetno lepo govorio o njemu. Rekao je da se već borio i da bi se opet borio da Dejo bude predsednik FSCG, preneo je Tomislav Karadžić, predsednik FSSCG\nMožda i poslednji sastanak Izvršnog odbora Fudbalskog saveza Srbije i Crne Gore protekao je u sportskom duhu, iako početak nije nagoveštavao takav rasplet. Naime, predsednik i potpredsednik Fudbalskog saveza Crne Gore, Dejan Savićević i Radojica Božović, vodili su žučnu dvominutnu raspravu, nakon koje je Genije odlučio da napusti zasedanje.\n- Ti tonovi i taj sukob datiraju još od utakmice Zeta - Budućnost. Bez obzira što je Savićević napustio salu, Božović je kasnije izuzetno lepo govorio o njemu. Rekao je da se već borio i da bi se opet borio da Dejo bude predsednik FSCG - preneo je Tomislav Karadžić, predsednik FSSCG.\nUoči prijateljske utakmice sa Urugvajom, 27. maja, predstavnici FSSCG uručiće tridesetak dijamantskih, zlatnih i srebrnih lopti domaćim fudbalskim legendama. Biće oformljen poseban savet stručnjaka koji će odrediti dobitnike, ali predsednik Karadžić nije bio voljan da otkrije makar nekog od potencijalnih dobitnika.\nNesporazum pomenute dvojice nastao je zbog neodmerenih izjava posle prvenstvene utakmice dva podgorička kluba.\nPosle Savićevićevog napuštanja IO, bilo je prisutno 12 članova FSS i šest članova FSCG, postojao je kvorum za rad, pa su sve odluke pravosnažne.\n- Bliži se 12. avgust kada nama ističe mandat, a IO je odlučio da inokosnim organima i stručnim službama produži mandate do 28. jula, bez obzira na ishod referenduma, kada će biti održana Skupština - objašnjava Karadžić.\nIO FSSCG maksimalno je ocenio minuli rad na ostvarenju tri prioritetna cilja, a to su: plasman reprezentacije na SP, finansijska stabilizacija Saveza i regularnost u prvenstvu. Predsednik je takođe istakao da je očigledno koliko se naša kuća fudbala trudi da uspostavi saradnju sa privrednim subjektima, kroz potpisivanje sponzorskih ugovora.\n- Insistirali smo da se pravilnik o licenciranju primeni već od sezone 2006/07, jer nemamo vremena da bi to odlagali. Određena novčana sredstva klubovi će dobiti od UEFA, sa čime je javnost već upoznata, kako bi popravili infrastrukturu.\nPredlog FSS o kalendaru takmičenja sa 12 klubova, sa plej-ofom i plej-autom, eventualno će biti usvojen posle referenduma, kada FSCG da konačan odgovor. Ali, jedno je sigurno - prelazni rok će trajati od 19. juna do 31. avgusta.


Tarantino tužio sajt zbog objave scenarija Prolog\nOskarovac Kventin Tarantino podneo je tužbu protiv medijske organizacije Goker zbog kršenja autorskih prava, pošto je sajt objavio linkove za "skidanje" scenarija za njegov najnoviji film "The Hateful Eight".\nUrednik Gokera Džon Kuk demantovao je da je sajt prekršio zakon objavljivanjem posta. On je naglasio da sajt nije taj koji je prvi objavio Tarantinov scenario na 146 strana već da je samo postavio link na svom sajtu sa koga je moguće skinuti scenario, prenose agencije.\nU dokumentima podnetim okružnom sudu u Los Anđelesu, Tarantino navodi da je sajt promovisao i širio neovlašćene kopije scenarija koji je prošle nedelje "procurio" u javnost i koji je ovaj scenarista, režiser i glumac sada odbacio kao polaznu osnovu za novi vestern.\nTarantino, koji je dobio Oskara za scenario za "Đangovu osvetu", traži više od milion dolara odštete.


Ljudi koje “neće kovid” možda imaju dobro imuno pamćenje - Sandžak Haber - Sandžačke Internet Novine\nNaslovna COVID 19 Ljudi koje “neće kovid” možda imaju dobro imuno pamćenje\nLjudi koje “neće kovid” možda imaju dobro imuno pamćenje\nLONDON – Objašnjenje zašto neki ljudi na testovima pokazuju da su negativni na kovid-19, uprkos izloženosti virusu, može da leži u „imuno pamćenju“, poručuju naučnici.\n„Svako ima anegdotske dokaze o ljudima koji su bili izloženi, ali nisu podlegli infekciji. Ono što nismo znali je, da li su ovi pojedinci zaista uspeli da u potpunosti izbegnu infekciju ili su prirodno očistili virus pre nego što je mogao da se otkrije rutinskim testovima“, navodi Leo Svadling, imunolog na Univerzitetskom koledžu u Londonu i glavni autor rada.\n„Ove postojeće T-ćelije su spremne da prepoznaju SARS-KoV-2“, rekao je Svadling.\nPrethodni tekstNemačka: Četvrti dan zaredom rekordan broj novozaraženih\nSledeći tekstSin i supruga su najveća podrška golmanu Sulejmanu iz Novog Pazara


Wiko telefoni: Drugačiji pogled na svet | PC Press\nWiko telefoni: Drugačiji pogled na svet\n12. april 2018. 12. april 2018. Marko Nešović\nSajam MWC idealan je za pronalaženje adekvatnog sagovornika s kojim možete da razgovarate o planovima kompanija, kao i o nastupu na našem tržištu. Nakon uzbudljive premijere nove generacije serije View, Simone Tornaghi, regionalni direktor kompanije Wiko za jugoistočnu Evropu, govori za PC PRESS.\nSimone Tornaghi, regionalni direktor Wiko za jugoistočnu Evropu\nJedan od proizvođača telefona koji je u poslednjih godinu dana ozbiljna pretnja konkurentima, posebno u nižem i srednjem segmentu, upravo je francuski Wiko. Kvalitetnim uređajima i pristupačnom cenom, ovi telefoni za kratko vreme osvojili su srca kupaca u Srbiji\nKoje su glavne promene koje donosi nova generacija Wiko telefona?\nAko ste pogledali celu novu seriju telefona koje smo predstavili na Sajmu, mogli ste da primetite da svi imaju 18:9 ekrane, što je format koji ćemo koristiti u budućnosti, dok će View 2 i View 2 Pro biti jedini modeli s 19:9 odnosom stranica ekrana. Čak ćemo i sa najjeftinijim modelima, kao što je Lenny 5 koji košta 79 evra, kretati sa ovim novim odnosom stranica ekrana. Takođe, smatramo da je veliki ekran čak i u nižim segmentima veoma bitan, pa se trudimo da promovišemo ove formate zarad udobnijeg rada.\nDa li će svi modeli telefona koje ste predstavili biti dostupni u našem regionu?\nSrbija je specifično tržište, a činjenica da još uvek niste u EU dodatno otežava operativne stvari kao što je uvoz, na primer. Svi telefoni su kompatibilni sa srpskim tržištem, pa se može očekivati da budu u prodaji čim lokalizacija bude završena. Kada je reč o seriji View 2, telefone možete očekivati na tržištu kada za njima bude postojala potražnja. Biće uskoro dostupni, ali prisustvo na tržištu Srbije zavisiće od potražnje distributera i operatora.\nKoga smatrate za najvećeg konkurenta na našem tržištu?\nAlcatel je svakako glavni konkurent, ne samo u Srbiji već u južnoj i jugoistočnoj Evropi. Iako u Italiji ova kompanija uskoro zatvara kancelariju, u Adriatic regiji veoma je jaka, posebno zbog dobrih odnosa sa operatorima. Wiko je nov brend, a svi znamo da je potrebno vreme da se ne bi identifikovao kao egzotičan brend. Ako pogledate samo specifikacije, performanse i cenu, verovatno nećemo biti najbolji, ali u ovom regionu je i priča iza vašeg brenda jako oruđe. Wiko igra na kartu različitosti, jer predstavlja drugačiji brend, a dobar primer je boja bleen, koja je naša jedinstvena kombinacija plave i zelene, i postala je naš zaštitni znak pod kojim nas ljudi prepoznaju.\nKoje su najveće prednosti Wiko uređaja?\nImamo običaj da kažemo kako mi demokratizujemo tehnologiju, što u suštini znači da dajemo najbolju novu tehnologiju po najboljoj ceni. Konkretno, novim modelima demokratizovaćemo 18:9 odnos stranica i tržištu ponuditi popularnu tehnologiju po prihvatljivoj ceni. Ali kupci nisu eksperti za specifikacije uređaja, one im više služe kao orijentir, dok je na kraju mnogo bitnije kako se telefon ponaša u svakodnevnom radu. Sada imate jeftine telefone sa osmojezgarnim procesorima, dosta memorije i velikom baterijom, pa brend postaje faktor diferencijacije prilikom kupovine.\nPrema istraživanjima koje sprovodimo, jasno je da su naši najveći kupci milenijalci, kao generacija koja brzo prihvata moderne tehnologije i dovoljno se razume da može da prepozna kvalitet, a takođe imamo i mlađe, ali i starije kupce, koje pokrivamo širokim rasponom uređaja koje nudimo. Jednostavno, naša misija je bila i ostaće da kupcima damo najbolju tehnologiju po najboljoj ceni.\n← Neverovatno precizni 3D selfiji stižu na iPhone X\nMicrosoft odložio sledeće veliko ažuriranje za Windows 10 →


► Mihael Rot: Zapadni Balkan će doći do stabilnosti ako EU preuzme više\nU danas objavljenom intervjuu za Dojče vele (Deutsće Welle - DW) Rot je rekao da taj region će doći do blagostanja i stabilnosti jedino ako EU preuzme više odgovornosti.\n"U našem je interesu da Zapadni Balkan što pre nađe put do demokratije i vladavine prava", rekao je Rot.\nNemački diplomata protiv je formulacije koja se često može naći u nemačkim medijima da je Zapadni Balkan "stražnje dvorište" Evropske unije, često zapostavljeno.\n"To nije nekakvo stražnje dvorište EU, već naše centralno dvorište, i našim interesima služi ako Zapadni Balkan što je pre moguće nađe put do demokratije, vladavine prava i regionalnog pomirenja, i ako pre svega mlade generacije steknu perspektivu", rekao je Rot.\nOn je dodao da će se Nemačka dodatno angažovati u regionu tokom šestomesečnog predsedavanja Savetu EU koje je počelo ovog meseca.\n"Želimo da organizujemo zasebnu konferenciju na kojoj bi se raspravljalo o budućnosti mlade generacije na Zapadnom Balkanu. Ovaj region će doći do blagostanja i stabilnosti jedino ako EU preuzme više odgovornosti", uveren je Rot\nPolitičar nemačkih Socijaldemokrata je simbolički rekao da EU "ne uspeva da na drumu pokaže koliko ima konjskih snaga" ili da ono što čini pretvori u pozitivne priče.\nNavodeći da je EU pomogla države Zapadnog Balkana sa 3,3 milijarde evra tokom pandemije, Rot je ocenio da "uprkos tome povremeno nastaje pogrešan utisak da su drugi igrači poput Kine ili Rusije mnogo aktivniji".\n"Moramo da povećamo vidljivost. Moramo da budemo emocionalniji. Mora biti jasno da nismo nekakav tehnokratski karavan, već da želimo da na dnevni red stavimo teme zbog kojih je ljudima dogorelo do nokata i da rešavamo probleme", naveo je Rot.\nRot je izrazio zadovoljstvo zbog nastavka pregovora Beograda i Prištine 16. jula u Briselu.\n"Prethodnih godina imali smo faktički zastoj... Srećan sam što je nastupila nova dinamika, između ostalog uz posebnog izaslanika (EU za dijalog Beograda i Prištine Miroslava) Lajčaka", dodo je Rot u razgovoru za DW.


ZAKON O ZABRANI DISKRIMINACIJE: PRINCIP OBRNUTOG TERETA DOKAZIVANJA\nZakon o zabrani diskriminacije se primenjuje nešto više od pet godina, sa dosta lutanja i problema u njegovoj primeni. Pored jasnog definisanja pojma same diskriminacije i njenih vrsta, jedno od osnovnih obeležja ovog zakona jeste -\nUVOĐENJE PRINCIPA OBRNUTOG TERETA DOKAZIVANJA, što predstavlja civilizacijsko dostignuće, a što znači da tužilac, koji je u najvećem broju slučajeva i žrtva, nije obavezan da dokazuje da je došlo do diskriminacije, već je na tuženom - izvršiocu diskriminacije da dokazuje da nije izvršio diskriminaciju.\nU ovom delu Zakon o zabrani diskriminacije polazi od toga da sudija tokom prethodnog ispitivanja tužbe, pored ostalog, odlučuje i da li se iz same tužbe mogu izvući zaključci o postojanju diskriminacije. Ako sudija odluči da započne sa postupkom, to znači da je tužilac uspešno dokazao da postoji dovoljno razloga za pretpostavku da je bilo diskriminacije i samim tim je na tuženom da dokazuje da nije izvršio diskriminaciju. Na ovaj način je u potpunosti ukinuto neprikosnoveno pravilo da onaj ko nešto tvrdi to mora i da dokaže, te se na ovaj način efikasno štite žrtve diskriminacije. Smatramo ovu odredbu Zakona o zabrani diskriminacije jednom od najvažnijih, jer žrtve diskriminacije uglavnom nemaju dovoljno konkretnih dokaza, niti su u stanju da ove dokaze naknadno skupe i prezentuju sudu. Tako da, ako bi se primenilo opšte pravilo o dokazivanju, u najvećem broju slučajeva bi izvršioci diskriminacije ostali nekažnjeni. Međutim, ova odredba stvara i najviše problema u praksi, jer veliki broj sudija, pogotovo sudija pri osnovnim sudovima, odbija da primeni ovu odredbu zakona o zabrani diskriminacije te donosi presude kojima odbija tužbe, jer tužilac tj. žrtva nije dokazala da je izvršena diskriminacija. Nažalost, postoje i presude drugostepenih sudova u kojima se takođe navodi da je žrtva dužna da dokazuje da je diskriminisana. U prvo vreme primene ovog zakona smatrali smo da je razlog za ovakvo postupanje sudova neobaveštenost, ali nakon pet godina primene jasno je da to nije pravi razlog. Zadnjim izmenama u Zakonu o sudovima iliti u delimičnoj "reformi reforme" određeno je da se osnovni sudovi kao prvostepeni izuzimaju od primene Zakona o zabrani diskriminacije, te se nadležnost za postupanje u ovim predmetima prebacuje isključivo na više sudove. Smatramo da je ova izmena dobra i da je jedan od razloga za prebacivanje nadležnosti na više sudove baš to što su dosadašnji rezultati postupanja osnovnih sudova veoma loši, te se pretpostavlja da će sudije sa više iskustva pri višim sudovima kvalitetnije primenjivati ovaj zakon u budućnosti.\nTreba navesti i da u postupcima u kojima je država odnosno neki njen organ optužen za vršenje diskriminacije, republički javni pravobranilac, odnosno njegovi zamenici koji zastupaju državu takođe zahtevaju da žrtva dokazuje da je bilo diskriminacije umesto da oni sami dokazuju da nije bilo diskriminacije. Ovakvo postupanje javnog pravobranioca, ukoliko je u pitanju samo strategija odbrane, može se samo donekle razumeti, ali je sigurno da se ovakvim javnim nastupom ne doprinosi ugledu javnog pravobranioca. Pored problema u primeni ovog zakona koji su vezani za postupanje sudova i javnog pravobranilaštva, mora se napomenuti da postoje i problemi na strani tužioca. Tu prevashodno mislimo na udruženja građana koja se bave zaštitom prava određenih, uglavnom manjinskih i ugroženih grupa. Konkretno, Zakon o zabrani diskriminacije omogućava da se tužbom, pored utvrđivanja diskriminacije, može tražiti i naknada materijalne i nematerijalne štete. Smatramo da je svima jasno da je svakoj žrtvi diskriminacije pričinjena nematerijalna šteta u vidu povrede ugleda odnosno prava ličnosti. Međutim, u većini slučajeva se tužbom traži samo utvrđivanje da je bilo diskriminacije, bez zahteva za naknadu štete. Zbog ovoga imamo više slučajeva, neki su i medijski propraćeni, da se osobe koje su izvršile diskriminaciju javno hvale ovakvim presudama i nastavljaju dalje da vrše diskriminaciju jer su uvidele da neće biti kažnjene. Smatramo da se na ovakav način izvrće ruglu i sam zakon, ali i ceo pravosudni sistem.\nIzvor: http://www.danas.rs, Aleksandar Olenik, advokat


Kojić je drugi kum, prema operativnim podacima bezbednosnih službi, kome je došao glave upravo Miljković, koji se time i javno hvalio\nInvestitor sa Zvezdare Mirko Kojić Koja (46), koji se vodi kao nestao, otrovan je, a potom su njegovi ostaci uništeni u industrijskoj mašini za mlevenje mesa u "kući strave" u Ritopeku.\nPrema nezvaničnim saznanjima "Novosti", o ubistvu ovog čoveka, inače kuma Marka Miljkovića, prve operativne informacije dali su osumnjičeni pripadnici kriminalne grupe koji se sada "bore" za povlašćeniji status u istrazi koju sprovodi Tužilaštvo za organizovani kriminal.\nKojić je drugi kum, prema operativnim podacima bezbednosnih službi, kome je došao glave upravo Miljković, koji se time i javno hvalio.\n- Kakav sam ja kralj, ubio sam dva kuma - uhvaćena je prepiska preko "Skaja" Marka Miljkovića, pri čemu je, pored Kojića, aludirao i na Vlastimira Miloševića, koji je brutalno izrešetan na šinama.\nKo je Hell, jedan od najvažnijih ljudi Belivukovog klana: Obučavao Velju i učestvovao u nekoliko ubistava?\n"Htela sam da pitam gde mi je zakopano dete, makar kosti da mu nađem": Porodice ubijenih ogorčene nakon saslušanja Belivuka i Miljkovića!\nZašto je ubijen Kojić, još se istražuje, ali se veruje da je mnogo znao (i sam je bio optužen za ubistvo Vlastimira Miloševića koje se dogodilo krajem januara 2017. godine), a po svemu sudeći, Veljko Belivuk i Miljković bacili su oko i na njegove poslove sa izgradnjom objekata na Zvezdari.\nKojićeva uloga u "ubistvu na šinama"\n- Najintrigantnija je Kojićeva uloga u "ubistvu na šinama". Na osnovu antropološke analize postojećeg snimka sa nadzornih kamera u Ulici 27. marta, gde se dogodio zločin, utvrđeno je da je u Miloševića, kako se sumnja, pucao Miljković. Hice mu je, nakon što je MIlošević već bio ranjen, ispalio direktno u glavu i tako ga "overio". Belivuk je, prema podacima istrage, bio u automobilu koji je kupio Kojić - navodi naš sagovornik.\nVrlo brzo posle zločina, Belivuk i Miljković su uhapšeni, ali je Kojić uspeo da pobegne. Za ubistvo Miloševića sudilo se svoj trojici (ovom poslednjem u odsustvu), i izrečene su, posle svega, oslobađajuće presude. O investitoru sa Zvezdare i Miljkovićevom kumu u to vreme se vrlo malo znalo. Poslednji put o njemu se čulo kada je uhapšen na aerodromu u Sarajevu, 25. marta 2019. godine, po poternici Srbije, upravo zbog "ubistva na šinama".\n- Motiv je vrlo nejasan kada je reč o likvidaciji Kojića. Zna se, međutim, bar prema onome što pričaju bliski saradnici ove grupe, da je "smrtnu presudu" doneo Miljković, kao i u mnogim drugim slučajevima. Smatrao je da može da preuzme njegove poslove u oblasti građevinarstva, a iz nekog razloga je strahovao da bi mogao da im naudi kada je reč o ubistvu Miloševića, jer je jedini znao, pored Belivuka, sve detalje - navodi izvor.\nVelja Nevolja Veljako Belivuk ubistva organizovan kriminal Marko Miljković Mesar


Ozonpress : internet portal – otvoreno o svemu 18/07/2020 | Ozonpress : internet portal - otvoreno o svemu\n//18 јула, 2020\nU prijemno-trijažnoj ambulanti Opšte bolnice Čačak smanjen je priliv pacijenata sa simptomima i znacima kovid infekcije, saopšteno je večeras iz te zdravstvene ustanove.\nU toku dana pregledan je 41 pacijent, a juče 90.\nNa svim odeljenjima koja su pretvorena u kovid odeljenja hospitalizovana su ukupno 172 pacijenata. Dan ranije bilo ih je 168, a jutros 173.\nU respiratornom centru, gde su hospitalizovani pacijenti sa teškom kliničkom slikom, trenutno se nalazi 17 pacijenata od kojih je 13 na respiratoru.\nDva pacijenta sa teškom kliničkom slikom su transportovani za KC Kragujevac.\nU toku dana preminuo je jedan pacijent star 89 godina iz Gornjeg Milanovca.\n“Na svim odeljenjima koja su pretvorena u kovid odeljenja hospitalizovano je ukupno 168 pacijenata”, saopšteno je večeras iz Opšte bolnice u Čačku.\nU odnosu na prethodni dan broj hospitalizovanih samnjen je za 13 pacijenata.\nU toku dana pregledano je 90 pacijenata, pet više nego juče.\nU respiratornom centru, gde su hospitalizovani pacijenti sa teškom kliničkom slikom trenutno se nalazi 16 pacijenata od kojih je 14 na respiratorima, jedan više nego juče, navodi se u saopštenju Opšte bolnice u Čačku.


MAGIČNO: Srpska sportistkinja koja nema ruke NASLIKALA Novaka na platnu! Đoković je bio ODUŠEVLJEN - hoće da je UPOZNA (VIDEO) | Najnovije vesti - Srbija danas\nFoto: Youtube printscreen/ Radio-televizija Vojvodine/Mn press\nPosle rekordnog devetog Australijan opena, koji je osvojio pobedom nad Rusom Danilom Medvedevim u finalu Melburna (3:0), Novak Đoković uživa u zasluženom odmoru.\nSrpski as "pobegao" je daleko od "očiju javnosti", kako bi se odmorio uz svoju porodicu, međutim, jedna stvar ga je naterala da se ipak oglasi na društvenim mrežama\nNaime, Novaka je oduševio vanserijski talenat srpske šampionke u paratekvondou Dejane Bačko, koja ima i fenomenalan dar za umetnost i slikarstvo.\nIako je rođena sa invaliditetom, bez ruku, Dejana pokazuje da uz snagu volje, ne postoji način da se spreči ispoljavanje svog talenta. Tako je osim zlatne medalje na Svetskom prvenstvu u paratekvondou, uspela da naslika Novaka Đokovića na platnu, što je u velikoj meri oduševilo najboljeg tenisera sveta.\nPreciznije, Dejana je na svom profilu objavila video kako slika Noleta, kome to nije promaklo, video je magiju Srpkinje i podelio njen rad sa svojim milionskim pratiocima na Instagramu.\nSvojevremeno je Dejana Bačko istakla da joj prvi reket ATP-a pruža veliku podršku da ispolji svoje talente na najbolji način. Pre pet godina oglasio i Novak, koji je javno poslao poruku srpskoj paratekvondistkinji da se divi svime što pokazije i da je mnogo voli, i da jedva čeka da je upozna uskoro. I ovog puta je još jednom podržao njen dar za umetnost.\nOvog puta Novak Đoković na svom Instagram profilu nije krio oduševljenje, pa je remek-delo Dajane podelio sa svim svojim obožavaocima.\nNovak Đoković Australijan open Dejana Bačko Danil Medvedev


Centar Pazara i dalje bez letnjih terasa - Radio Sto Plus\nCentar Pazara i dalje bez letnjih terasa\nPešačka zona u Novom Pazaru i dalje je bez letnjih terasa, jer vlasnici ugostiteljskih objekata i čelnici lokalne vlasti još uvek nisu našli kompromisno rešenje za zakup javnih površina. Ugostitelji su uklonili terase pre desetak dana u znak prostesta jer smatraju da...\nPešačka zona u Novom Pazaru i dalje je bez letnjih terasa, jer vlasnici ugostiteljskih objekata i čelnici lokalne vlasti još uvek nisu našli kompromisno rešenje za zakup javnih površina.\nUgostitelji su uklonili terase pre desetak dana u znak prostesta jer smatraju da je nemoguće u vreme ekonomske krize platiti zakupninu za tri meseca unapred, kako traže u lokalnoj samoupravi, kao i da je cena zakupa kvadratnog metra u ekstra zoni od 57 dinara dnevno previsoka.\nČlan Gradskog veća Raša Milić rekao je za radio Sto plus da vlasnici ovih lokala nisu ni pokušali da razgovaraju za predstavnicima lokalne samouprave za pronalaženje nekog kompomisa.\nMilić je dodao da su oni o njihovom protestu obavešteni putem medija, a ne lično.\n“Mi ne bežimo od razgovora sa njima, ali treba neko da nam pokaže ekonomske razloge za spuštanje cene zakupa. Nije mi poznato da je da su ugostitelji spustili cene svojih usluga ili da im je promet pao. Prošle godine smo imali sličan problem sa istim ugostiteljima, koji smo rešili razgovorom. Tada su tražili da im spustimo cenu zakupa za 20 odsto i izašli smo im u susret. Ove godine je ista cena, a jedina promena je način plaćanja, jer tražimo da se zakup plati tri meseca unapred iz prostog razloga što ne želimo da jurimo posle te ugostitelje da nam plaćaju. I ove godine smo spremni da spustimo cenu, ali ne na ovaj način da se dopisujemo putem medija, već da sednemo i razgovaramo“, rekao je Milić našem radiju.\nOn priznaje da je cena zakupa javne površine u ekstra zoni najveća u Novom Pazaru, ali tvrdi da se u ostalim gradovima zakup plaća za svih 12 meseci u godini.\nUgostitelji navode da neće odustati od protesta dok lokalna samouprava ne koriguje cene zakupa i ne uskladi ih sa ostalim gradovima Srbije.\nZastupnik kafea „Amigo“ Ishak Paljevac, jedan od 16 zakupaca ovih letnjih terasa, tvrdi da su u lokalnoj samoupravi upoznati sa njihovim protestom, kao i da očekuju da oni iniciraju razgovor.\n„Veoma je teška ekonomska situacija, ljudi nemaju para za restorane kao ranije i to u Gradskoj upravi veoma dobro znaju, ali su od prošle godine podigli cenu zakupa. Tražimo jednake cene zakupa kao u Kragujevcu, Čačku, Kraljevu i ostalim gradovima veličine Novog Pazara. Na ovaj način će nas naterati da -zatvorimo lokale“, rekao je Paljevac za radio Sto plus.


Kosovski Albanci su dokazali da ne zaboravljaju nikoga ko im je pomogao da odvoje deo Srbije i naprave svoju državu.\nU znak zahvalnosti za podršku tokom NATO agresije na SR Jugoslaviju, američkom predsedniku Bilu Klintonu su u Prištini podigli šest metara visok spomenik, na kome se vidi kako on drži dokument od 24. maja 1999, kojim je odobren ulazak američkih trupa na Kosovo.\nGlavna ulica u Prištini nazvana je po Džordžu Bušu, koji je bio predsednik SAD u vreme proglašenja nezavisnosti Kosova. Auto-put od Prištine do Bondstila nazvan je po Bo Bajdenu, sinu bivšeg potpredsednika SAD Džoa Bajdena.\nKad bi hteli da budu korektni, Albanci bi korigovali tu poltronsku ikonografiju. Na Klintonovu statuu stavili bi glavu Aleksandra Vučića. Bez Klintonovog odobrenja NATO ne bi postao saveznik terorista iz UČK, ali bez Vučićeve izdaje Kosovo nikad ne bi zaokružilo državnost i dobilo mogućnost da uđe u međunarodne organizacije. Vučić je za nezavisnost albanske republike Kosovo uradio više nego svi američki državnici.\nGlavna ulica u Prištini trebalo bi da ponese ime Andreja Vučića, a put prema NATO bazi Bondstil mogao bi da se nazove po Danilu Rošavom.


Zaharova: Predlažemo Pragu da ostavi ultimatume za komunikaciju unutar NATO-a, sa Rusijom je takav ton neprihvatljiv\nIzvor: Vostok.rs, 22.Apr.2021, 15:38\nUltimatume ostavite za diskusije u NATO, s nama je takav ton nedopustiv, rekla je portparolka ruskog Ministarstva spoljnih poslova Marija Zaharova povodom saopštenja češkog Ministarstva spoljnih poslova o tome da Rusija sutra do podneva mora da vrati proterane češke diplomate ili će se broj diplomata u ruskoj ambasadi simetrično smanjiti.\nDodala je i da se čini, po izjavama nekih čeških političara, da nastoje da Kafku pretvore u stavrnost. „Šef češkog Ministarstva spoljnih poslova rekao je da Česi proterani iz Ruske Federacije moraju biti vraćeni sutra do 12:00, inače će broj osoblja ruske ambasade biti smanjen na isti kao i češke. Sudeći po izjavama nekih čeških političara, oni pokušavaju da Kafku pretvore u stvarnost. Predlažemo Pragu da ostavi ultimatume za komunikaciju unutar NATO-a. Sa Rusijom je takav ton neprihvatljiv." Ona je dodala da će u Ministarstvu spoljnih poslova Rusije biti nastavljen razgovor sa češkim ambasadorom u Moskvi.\n00:43: "KORONA JE NA VRHUNCU" Direktor SZO saopštio nove podatke o smrt...\n00:41: "Cilj je da isplaniramo evropski, realan, dobar život Srbije" ...\n00:38: VODITELJKA NE ODUSTAJE OD ODBRANE OPTUŽENOG ZA SILOVANJA: Marina...


Istorija ne miruje, izazovi za Srbiju delom kao 1804. i 1835. – Srbija NAŠA Zemlja\nIstorija ne miruje, izazovi za Srbiju delom kao 1804. i 1835.\nby admin February 14, 2021, 3:47 pm 771 Views\n“Danas smo na centralnom Balkanu, urezani i upisani tamo gde smo uvek i bili upisani na svim atlasima i mapama sveta. Međutim, mi smo, kao retko koja stara, a i moderna evropska država, izuzev možda Poljske, ‘širili i smanjivali’ svoju državu”, kaže Pavlović.\nIzazovi koji su pred Srbijom čekaju nas, kako kaže, i u bližoj i u daljoj budućnosti i oni su ogromni, a ne zavise samo od nas.\n“Vidimo da istorija ne miruje i da nameće iznova nove i nove probleme”, naglašava on te dodaje da u tome važnu ulogu igra specifičan položaj Srbije na Balkanu.\nI tada i sada smo, kaže, na prelazu od Istoka ka Zapadu i obrnuto, napominjući da u današnje doba, i pored prihvatanja skoro svih zapadnih tendencija i dostignuća, ipak nismo ušli u evropsku zajednicu, Uniju evropskih država.\nGovoreći o Sretenju, Pavlović je ukazao na značaj obeležavanja praznika za kulturno-istorijski identitet Srba, koji je, kako kaže, inkorporirao dva nesumnjivo najznačajnija događaja u poslednjih više od dva veka.\n“Prvi je dizanje bune protiv Turaka 1804. godine, koja je nakon čitave 74 godine kulminirala nezavisnošću Srbije. Drugi je 1835. godine, takođe 15. februara, kada je na ‘kneževoj livadi’ u Kragujevcu, knjaz Miloš podario ustav Knjažestva Srbije ili Sretenjski ustav. Zašto su ti datumi važni – zato što su u tom trenutku, bez obzira što je Srbija i dalje autonomna kneževina, u pitanju početak oslobođenja Srba od ropstva i početak ustavnosti Srbije, odnosno uređenja njene državne strukture”, ističe Pavlović.\nKada je reč o strategiji državne i nacionalne politike i odgovoru na brojne izazove, Pavlović smatra da su potrebni oni koraci koji će Srbiju učiniti nadalje prilagodljivom međunarodnim okolnostima i, kako kaže, s tim u vezi, ukrštenim interesima.\nKaže da je neophodno da izgradimo državu po meri naroda i njegovih vitalnih interesa koja štiti celovitost zemlje, kao i duhovno jedinstvo srpskog naroda “ma gde živeo”.\n“Ti koraci su: učestvovati aktivno u međunarodnom životu, državu pozicionirati na najbolji način prema najmoćnijim, najpre evropskim, a onda i drugim državama, velikim silama i, ono najvažnije, svetu predstavljati novo lice Srbije koje bi anuliralo razornu propagandu iz ’90-ih godina”, kaže Pavlović.\nPodseća da je Srbija tada bila optužena za ratove i viđena kao glavni krivac za raspad bivše Jugoslavije, a potom surovo kažnjena na način da joj se uzima teritorija i dodaje da su takođe prioritetni zadaci čuvanje mira, snaženje ekonomije i podizanje životnog standarda stanovništva.\n“Samo nas pobede na svim poljima čine značajnim i priznatim”, poručio je Pavlović, parafrazirajući reči kralja Milana Obrenovića, vladara za vreme čije vladavine je izdejstvovana nezavisnost Srbije 1878. godine:\n“Spolja mudri, unutra čvrsti, to je politika Srbije”.


Više od 3,5 miliona KM za isplatu odlikovanim borcima | Trebinje Danas\nViše od 3,5 miliona KM za isplatu odlikovanim borcima\n15.12.2021. u 11:18\nU Republici Srpskoj u toku je isplata novčane naknade za odlikovane borce i članove porodica poginulih odlikovanih boraca Vojske Republike Srpske, za šta je obezbijeđeno 3.569.183 KM.\nOvo pravo koristi ukupno 14.068 korisnika, odnosno 2.637 odlikovanih boraca i 11.431 član porodica poginulih odlikovanih boraca Vojske Republike Srpske, saopšteno je iz Ministarstva rada i boračko invalidske zaštite Srpske.\nIsplata posredstvom banaka počela je juče, a od danas se vrši i posredstvom Pošta Srpske.\nU skladu sa Zakonom o pravima boraca, vojnih invalida i porodica poginulih boraca odbrambeno-otadžbinskog rata Republike Srpske, isplata novčanih naknada za odlikovane borce i članove porodica poginulih odlikovanih boraca Vojske Republike Srpske vrši se u posljednjem kvartalu tekuće godine za prethodnu godinu.


Home / Put kroz Poglavlje 27 / Korak bliži otvaranju Poglavlja 27\n3. Januara 2020. 9. Januara 2020. AdminLeave a Comment on Korak bliži otvaranju Poglavlja 27\nPregovaračka pozicija za Poglavlje 27 – Životna sredina i klimatske promene, sa svim relevantnim aneksima, upućena krajem decembra Vladi Republike Srbije na razmatranje, i odmah je zvanično i prihvaćena. „Ovim putem želimo da se zahvalimo svima koji su dali svoj doprinos da u roku koji je Pregovaračka grupa 27 definisala finaliziramo ovaj značajan dokument”, navodi se u saopštenju Pregovaračke grupe 27.\nNa godišnjoj konferenciji za novinare o radu ministarstva u 2019. i planu za 2020. godinu, ministar Trivan je istakao da je Evropska komisija dala najviše ocene Predlogu pregovaračke pozicije. Kako je naveo, izrada Predloga je „kruna uspeha Ministarstva” jer je završena godinu dana pre roka. Budući da ga je Vlada Srbije usvojila, taj dokument, kao zvaničan, biće poslat Evropskoj komisiji, te će EU odlučiti o otvaranju Poglavlja 27 za šta je, kako je naglasio, Srbija spremna. Istakao je da su se stručnjaci koji su radili na tom dokumentu trudili da za Srbiju obezbede što više prelaznih perioda za prilagodjavanje, da bi se privredi olakšalo da dostigne tražene standarde EU.\nO Predlogu Pregovaračke pozicije za Poglavlje 27 za „Ekolist” govori Ivan Karić, državni sekretar Ministarstva zaštite životne sredine i šef Pregovaračke grupe 27.\nZavršen je Predlog Pregovaračke pozicije za Poglavlje 27 koje se odnosi na životnu sredinu i klimatske promene. Šta to znači?\n– Pregovaračka pozicija za Poglavlje 27 – Životna sredina i klimatske promene, zajedno sa svim relevantnim aneksima, utvrđena je 26. decembra na Vladi RS i u narednom periodu biće dostavljena Narodnoj skupštini na mišljenje. Pregovaračka pozicija sadrži trenutni status prenošenja, institucionalnog okvira i sprovođenja za svaki od pravnih akata EU prikazanih u dokumentu, kao i planove za potpuno usklađivanje sa zakonodavstvom EU i sprovođenje zahteva iz Poglavlja 27. Poglavlje 27 je jedno od najobimnijih, sa izuzetno tehničkim i detaljnim informacijama koje su i sadržane u Pregovaračkoj poziciji. U narednom periodu očekuje nas finalizacija procedure usvajanja dokumenata na Vladi RS i potom slanje Pregovaračke pozicije Evropskoj komisiji na formalne konsultacije.\nKoje dokumente okvirno obuhvata Predlog Pregovaračke pozicije RS za Međuvladinu konferenciju o pristupanju RS EU za Poglavlje 27?\n– Predlog Pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 27 – Životna sredina i klimatske promene sadrži 1.650 strana na srpskom i 1.500 strana na engleskom jeziku. Ceo materijal obuhvata tekst Pregovaračke pozicije i 14 priloga.\nBilo je više zahteva za prelaznim periodima. Koji je glavni razlog za većinom ovih zahteva?\n– Visoki troškovi sprovođenja su glavni razlog većine zahteva za prelaznim periodima. Kao što je naznačeno u Višegodišnjem planu ulaganja i finansiranja (MIFP – Multi-annual Investment and Financing Plan), ulaganja u sektor voda i sektor otpada mogu dostići oko 7,5 milijardi evra. Predviđeno je da se takve investicije finansiraju iz fondova EU (64%), državnog (18%) i lokalnog (4%) budžeta i fondova, zajmova (14%). Takođe se predviđa da će privatni sektor doprineti finansiranju projekata, naročito u sektoru upravljanja otpadom. Visoki troškovi i ograničeno raspoloživo finansiranje (uglavnom za javni sektor) su glavni razlog prelaznih perioda za većinu direktiva za upravljanje otpadom i vodama.\nViše informacija o radu Pregovaračke grupe 27, kao i potrebne prateće dokumente, potražite na internet stranici koja se nalazi na adresi:\nPokrajinski sekretarijat za kulturu, javno informisanje i odnose s verskim zajednicama je sufinansirao Projekat „Evropske integracije i značaj Poglavlja 27 za građane Autonomne pokrajine Vojvodine”.


Prioritet: Jedinstvena i obavezujuća cena lekova u svim apotekama\nPočetna / VESTI-zdravstvo / Prioritet: Jedinstvena i obavezujuća cena...\nRazličita cena za isti lek koji se izdaje na recept u apotekama utiče na kvalitet i sigurnost upotrebe medikamenata smatraju farmaceuti iz državnih i privatnih apoteka.\nNema razloga da na štetu pacijenata i apotekara, budu različite cene i neophodno je što pre utvrditi jedinstvenu obavezujuću maloprodajnu cenu lekova, zaključak je Konferencije posvećene rešavanju problema i uređenju faramaceutskog tržišta u Srbiji.\nNa domaćem tržištu više od million i po stanovnika je starije od 65 godina, što predstavlja opterećenje za zdravstveni i penzioni sistem. Poznato je da se za zdravstvo u Srbiji odvaja 296 evra po stanovniku i ako uporedimo da se u Hrvatskoj izdvaja 472 evra, razlika je jasna.\nStatistički podaci pokazuju da je na tržištu povećana potrošnja lekova koji se izdaju bez lekarskog recepta i dodaci ishrani. S obzirom na to da se sve više pacijenata “leče sami” dr Nada Milovanović Ivančić,\ndirektorka ZU apoteka “Ivančić i sin”, izjavila je da je važno da se veliki potencijal farmaceuta aktivira u interesu očuvanja zdravlja građana. Kada bi se dozvolilo da se apoteke uključe u primarnu zdravstvenu\nzaštitu bio bi to izuzetan doprinos kvalitetu ukupnih zdravstvenih usluga, ali i ušteda za zdravstveni sistem. Činjenica da je u domovima zdravlja od 100 pregledanih pacijenata samo jedan preventivan pregled i da je od 100 savetovališta koji su 2006. godine radilili pri domovima zdravlja ostala samo četiri dovode do potrebe za proširivanjem uslužnih delatnosti koji bi pomogli pacijentima.\nOtvaranjem različitih savetovališta, proširivanjem uslužnih delatnosti u apotekama farmaceuti bi doprineli značajnoj prevenciji bolesti građana, a to bi predstavljalo veliku uštedu u ukupnom zdravstvenom, pa i penzionom sistemu Srbije.\nMr. ph Svetlana Stojkov, direktorka Farmaceutske komore Srbije rekla je da je radna verzija tog dokumenta u javnoj raspravi od 15. decembra.\nMr. ph Amila Krstić, predsednica Grupacije apoteka pri Privrednoj komori Srbije istakla je da je jedinstvena i obavezujuća cena leka i regulisanje zakonske regulative za otvaranje novih apoteka prioritet koji treba da bude zvanično usvojen. Učesnici ovog skupa očekuju da će nadležno ministarstvo konačno prihvatiti neophodnu predloženu regulativu u oblasti farmacije.\nKolika je važnost i da postoji mogućnost poboljšanje obima kvaliteta farmaceutskih usluga, potvrdili su i gosti iz Ljekarničke komore Hrtvatske.\nMr. Mate Portolan, direktor Komore istakao je da Hrvatska ima jedinstvenu cenu lekova koji se izdaju na recept i da su uslovi za otvaranje i rad apoteka zakonski regulisani. Govoreći o iskustvima i budućim planovima on je rekao das u farmaceuti uključeni u primarnu zdravstvenu zaštitu i prevenciju bolesti na mnogo načina, pa i otvaranjem različitih savetovališta u svim krajevima Hrvatske.\nPortolan je dodao i da je nedavno uvođenje “e recepata” posredstvom interneta donelo veliko olakšanje za pacijente. Takođe je istakao da hrvatski apotekari imaju podršku ministarstva zdravlja i uveliko rade na ozakonjenju i primeni novih modela u apotekarskim ustanovama, kao što je “dijagnostičko terapijski postupak (DTP), koji treba da doprinese još boljem kvalitetu zdravstvenih usluga.\nVlasnici i direktori apotekarskih ustanova iz svih krajeva Srbije, učesnici ovog skupa, saglasni su da farmaceutsku delatnost (licenciranje farmaceuta, zvaničan registar apoteka, njihovu delatnost i drugo), kao i da bi trebalo da se uredi posebnim zakonom prema standardima EU.


KOMŠIĆ DONOSI DOBRE VIJESTI: "Ohrabrujuće poruke EU zvaničnika o..." | Bosniaks.info\nHome/Izdvojeno/KOMŠIĆ DONOSI DOBRE VIJESTI: “Ohrabrujuće poruke EU zvaničnika o…”\nKOMŠIĆ DONOSI DOBRE VIJESTI: “Ohrabrujuće poruke EU zvaničnika o…”\n“…odbacivanju sistema konstitutivnosti.”\nČlan Predsjedništva Bosne i Hercegovine Željko Komšić ocijenio je da su poruke Direktorata za ljudska prava Vijeća Evrope u vezi s odbacivanjem sistema utemeljenog na tzv. konstitutivnim narodima, a koje su posljednjih dana upućene od Christophe Poirela, šefa Direktorata za ljudska prava Vijeća Evrope, od historijskog značaja, saopšteno je iz Ured člana Predsjedništva BiH iz reda hrvatskog naroda.\n“U potpunosti sam saglasan sa porukom šefa Direktorata za ljudska prava Vijeća Evrope da je vrijeme da Bosna i Hercegovina pređe na drugačiji, moderni sistem, u kojem ne postoji diskriminacija i koji nije temeljen na konstitutivnim narodima“, poručio je Komšić. „S tim u vezi, također, dijelim stanovište evropskih zvaničnika da je sistem koji je osmišljen na konstitutivnim narodima, glavna prepreka koja je povezana s ustavnim okvirom u provođenju presuda Evropskog suda za ljudska prava, o čemu eksplicitno govore presude istog suda“, dodao je Komšić.\nZastrašujuće prijetnje Suljagiću i Memorijalnom centru “prekopavanjem mezarja”: “E vala otkopaćemo ti Sulju kad tad”\nDODIKOVI MEDIJI BLJUJU VATRU: “Mladi skijaši iz BiH na takmičenju u Italiji sa ratnim zastavama”


VEHABIJE PLANIRALE ATENTAT NA VUČIĆA , DODIKA I VULINA: Portal Banjaluka.net u posedu obaveštajnih dokumenata | Novosti.RS\nGrupa vehabija iz BiH planirala je u proteklom periodu u nekoliko odvojenih slučajeva organizovati atentate na Milorada Dodika, sadašnjeg srpskog člana Predsedništva BiH, zatim na Aleksandra Vučića, sadašnjeg predsednika Srbije, te na Aleksandra Vulina, ministra odbrane Srbije, navedeno je u dokumentaciji obaveštajnih lužbi koja je u posedu portala banjaluka.net.\n„Ta petočlana grupa predvođena izvesnim Enverom Habibovićem, zvanim „Smrt“ iz Sarajeva, održala je sastanak na kojem je Habibović predložio da ubiju Dodika 9. januara 2018. godine u Banjaluci, prilikom obilježavanja Dana Republike Srpske.\nEnver Habibović i Mehdin Jakubović\nGrupa je planirala da atentat izvrši ispaljivanjem raketnog bacača zolja na helikopter u kojem bi se nalazio Dodik prilikom dolaska na manifestaciju obilježavanja Dana Republike Srpske. Na svu sreću, ovaj plan nije realizovan, ali je prema saznanjima našeg izvora kasnijim radom bezbednosnih struktura u BiH otkriveno da je Habibović pripadnik selefijskog pokreta u BiH, i to ogranka koji se bavi ratnim obukama dece u BiH, zbog čega je u februaru 2018. godine i priveden, te je kod njega u kući koju koristi pronađena i zolja“, navedeno je u dokumentu.\nPored toga, u istim dokumentima je navedeno da Dodik je na meti vehabija u BiH bio i godinu i po dana kasnije, i to na kulturnoj manifestaciji „Kočićev zbor“, na platou Manjače iznad Banjaluke, a sa njim je zajedno trebao biti napadnut i Aleksandar Vulin, ministar odbrane Srbije, koji je trebao prisustvovati ovoj manifestaciji, navodi portal Banjaluka.net.\nVulin i Dodik na "Kočićevom zboru"\nAtentat na Dodika planirala je grupa islamista iz mesta Janja kod Bijeljine, čiji su istaknuti članovi izvesni Nedžad Hajdurović i Samir Begović, a koji su poznati kao pripadnici islamističke paramilitarne organizacije iz Janje kod Bijeljine.\nNjih dvojica su od ove grupe koja broji oko četrdesetak članova, smeštenih u Janji i dobro naoružanih raznim vrstama oružja, dobili zadatak da 25. avgusta 2019. godine odu na „Kočićev zbor“ na Manjaču i da na svoje ciljeve deluju iz mase okupljenih građana kako bi izazvali što veću paniku, a svima je dobro poznato da se na tom zboru na Manjači okupi nekoliko desetina hiljada ljudi, tako da se veoma lako infiltrirati u masu.\nTakođe, vodili su se idejom da su i Dodik i Vulin ljudi koji vole biti među narodom, pa su očekivali da će im tako lakše prići, ali na svu sreću plan im nije uspeo. Prema saznanjima došlo se do saznanja da je takozvani „tiper“ ove akcije bio izvesni Azem Aletović, koji je vođa ove grupe iz Janje i koji je mislio da je došao do svih podataka o dolasku i kretanju Dodika i Vulina na Manjači, ali na svu sreću nije”, navedeno je u dokumentaciji.\nPostoje obaveštajna saznanja bezbednosnih agencija po kojima ova grupa predvođena pomenutim Aletovićem koji obavlja niz funkcija u nevladinom sektoru, raspolaže većim brojem naoružanja, municije, eksploziva i druge vojne opreme, od čega je deo i pronađen prilikom akcija bezbednosnih agencija, čime je ova grupa označena kao paramilitarna organizacija, koja izvodi redovne obuke svojih pripadnika u večernjim satima u okolini Janje, odnosno Bijeljine.\nU dokumentaciji bezbedonosnih službi je navedeno da je glavni organizator još uvek nerasvetljenog pokušaja atentata na Aleksandra Vučića, tadašnjeg premijera a sada predsednika Srbije 11. jula 2015. godine u Potočarima kod Srebrenice bio izvesni Mehdin Jakubović iz Srebrenice, oficir Rendžerskog puka Oružanih snaga BiH, ističe portal Banjaluka.net\n„Obaveštajna saznanja pokazuju da je Jakubović nekoliko dana pre pokušaja atentata na Vučića odabrao grupu sebi odanih vehabija te ih pripremao i obučavao za napad na Vučića.\nInače, ta Jakubovićeva grupa krenula je da linčuje Vučića u Potočarima tek kada je on glasno uzviknuo ‘Tekbir’, čime im je dao znak da krenu u pokušaj ubistva. Sam Jakubović je poznat po tome da u BiH, ali i po inostranstvu okuplja i organizuje muslimane te im drži predavanja sa ciljem daljeg širenja radikalnog islama“, navedeno je u dokumentima obaveštajnih službi.\nAleksandar Vučić Milorad Dodik Aleksandar Vulin vehabije Pokušaj atentata\nVULIN O RAZGOVORU VUČIĆA I DODIKA: Ako je neko imao dilemu, od danas ne treba da je ima\nMINISTAR unutrašnjih poslova i predsednik Pokreta socijalista Aleksandar Vulin je istakao da je predsednik Aleksandar Vučić i danas, u razgovoru sa srpskim članom Predsedništva BiH Miloradom Dodikom pokazao zašto mu Srbi, bez obzira gde živeli, veruju.\n14. 12. 2020. u 18:14\n( 4 ) ( 560 )Odgovori\n( 5 ) ( 557 )Odgovori\n( 4859 ) ( 6491 )Odgovori\n( 557 ) ( 0 )Odgovori\n( 0 ) ( 550 )Odgovori\n( 558 ) ( 0 )Odgovori


Milica Dragijević prvak sveta u Fudokan karateu - Glas Zaječara\nHome Sport Milica Dragijević prvak sveta u Fudokan karateu\nMilica Dragijević iz Zlota učenica prve godine Medicinske škole u Zaječaru postala je Svetski prvak u Fudokan karateu na takmičenju održanom u Štutgartu.Milica se karateom bavi sedam godina i trenira u KBV Soreido u Boru.\nNa Svetskom prvenstvu u Fudokan karateu održanom u Štutgartu od 1. do 3. novembra na kome je učestvovalo 1900 takmičara iz 50 zemalja, Milica je u svojoj kategoriji briljirala i zasluženo osvojila zlatnu medalju pobedivši reprezentativku Bosne i Hercegovine u finalu.\n„Konkurencija je bila zaista veoma jaka, u finalu sa reprezentativkom Bosne i Hercegovine vodila sam 5:1 i malo sam se opustila , pala je koncentracija što je protivnica znala da iskoristi i da me sustigne sa tri vezana poena. Pri rezultatu 5:4 na sedam sekundi do kraja uspela sam da odbijem svaki njen napad i osvojila zlatnu medalju“-objašnjava Milica.\n„S obzirom da su pripreme trajale godinu dana za ovo svetsko prvenstvo bilo je dosta odricanja i obaveza jer sam se ujedno spremala i za upis u srednju školu uz četiri jaka treninga nedeljno bilo je zaista naporno. Zahvalna sam svojim roditeljima, trenerima kako klubskim Nebojši Zahitoviću i Daliboru Džuniću , tako i nacionalnom treneru Saši Kovačeviću , rezrednom starešini i direktoru Medicinske škole bez kojih ova medalja ne bi imala puni sjaj“-rekla je Milica Dragijević.\nU narednom periodu Milicu očekuje „Kup Srbije“ koji će biti održan 24.novembra u Vrnjačkoj banji a već sledeće godine i evropsko prvenstvo u Beogradu gde će se takmičiti u juniorskoj kategoriji.\nSrbija je u generalnom plasmanu od najmlađih kategorija do starijih pionira osvojila bronzanu a od kadeta do veterana srebrnu medalju.\nPrethodni tekstTreći dan festivala evropskog filma u Prostoru za Pomak\nNaredni tekstIsplata prvog dela oktobarski penzija počinje u petak


Popović i Lasić o radu Bosanskohercegovačke željezničke javne korporacije\nHaris Huskic 21.11.2020 05:45\nO radu Bosanskohercegovačke željezničke javne korporacije razgovarali su u Banjoj Luci ministar saobraćaja i veza RS-a Đorđe Popović i ministar saobraćaja i komunikacija FBiH Denis Lasić.\nKorporacija treba da se uozbilji i da bude u funkciji za oba entiteta, poručio je Lasić. On je istakao da je Korporacija osnovana poslije Daytona kao nadzorno tijelo za sve projekte koji su obavljani poslije rata, a sada je samo administrativni aparat koji služi da se prebacuju sretstva za uposlenike koji ne obavljaju nikakav značajan posao.\nRazmatrana su i pitanja koja se tiču funkcionisanja međuentitetskog saobraćaja, te izgradnje zajedničkih dionica. Kada su u pitanju Željeznice RS-a, u toku je reorganizacija u koju je uložen 51 milion eura kreditnih sretstava Svjetske banke.\nPrethodni članakZašto Adolf Hitler nema spomenik u Njemačkoj?\nNaredni članakČetiri sjajne predstave na repertoaru Mostarskog teatra mladih


Putin i Nikolić o bilateralnoj saradnji\nRuski predsednik Vladimir Putin i srpski predsednik Tomislav Nikolić rukuju se za vreme sastanka u rezidenciji u Sočiju, 11. septembra 2012.\nPredsednik Srbije Tomislav Nikolić sastao se danas u Sočiju sa ruskim predsednikom Vladimirom Putinom.\nKako su prenele agencije, Putin i Nikolić razgovarali su o razvoju bilateralne saradnje, a posebno o realizaciji gasovoda "Južni tok".\nPutin je rekao da su ekonomske i trgovinske veze dve zemlje proteklih godina imale dobru dinamiku i da je obim razmene znatno uvećan, ali da je u prvoj polovini ove godine zabeležen pad.\nNikolić je potvrdio da je ove godine došlo do stagnacije u trgovinskoj razmeni i naveo da su razlog za to bili i izbori i formiranje nove vlade u Srbiji. Predsednik Srbije izrazio uverenje da je ovo početak nove faze u odnosima dve države i pri tom pomenuo saradnju ministarstava odbrane kao i zajedničke interese u oblasti energetike.\nOn je takodje naveo da se u decembru očekuje početak radova na izgranji gasovoda Južni tok i zvanično pozvao Vladimira Putina da prisustvuje otvaranju gradilišta.


Pronaći i kazniti odgovorne za pretnje kolumnisti Madžoskom\nBeta 3. maja 2017. 19:55\nUdruženje novinara Srbije i Nezavisno udruženje novinara Srbije osudili su danas pretnje upućene kolumnisti Vladi Madžoskom iz Zaječara i zatražili od nadležnih organa da pronadju i kazne odgovorne.\nUNS je u saopštenju naveo da je Madžoski tokom poslednjih meseci pisao seriju kolumni o političkom životu u Zaječaru.\n„Krajem aprila, od 29. pa nadalje dobio sam nekoliko pretnji na Fejsbuku zbog mojih kolumni. Pošto sam poreklom iz Makedonije, pisali su da me treba proterati iz Srbije. Ovo nije prvi put da mi ista grupa preti, i pre nekoliko godina se isto dešavalo“, rekao je Madžoski.\nOn je dodao da je danas prijavio te pretnje policiji u Zaječaru, a da je njegov advokat nadležnom tužilaštvu podneo i privatne krivične prijave.\nUNS je podsetio da je Krivičnim zakonikom propisano da je za ugrožavanje sigurnosti pretnjom osobama koje obavljaju posao od javnog značaja informisanjem zaprećena kazna od šest meseci do pet godina zatvora.\nPretnje Madžoskom osudio je i NUNS koji je saopštio da je u skladu sa Sporazumom o saradnji i podizanju nivoa bezbednosti novinara, koji su potpisali Policija, Tužilaštvo i novinarska i medijska udruženja, obavestio Tužilaštvo o tom slučaju.\nMadžoski je za redakciju portala Za media izjavio ranije da su mu pretnje i uvrede preko Fejsbuka „uputili Boško Ničić i grupa oko ovog političara, zbog objavljivanja tekstova o lokalnoj političkoj sceni u Timočkoj reviji i na portalu Za media“.


Vučić više od dva sata u Dnevniku RTS: Da li je počela predsednička kampanja? | Novosadski informativni portal 021\nVučić više od dva sata u Dnevniku RTS: Da li je počela predsednička kampanja?\nOd 15. marta do 30. aprila ove godine Aleksandar Vučić je samo u Dnevniku RTS-a bio zastupljen dva sata i devet minuta bez sekunde kritike, pokazuju podaci Biroa za društvena istraživanja.\nZoran Gavrilović iz te organizacije kaže da promene u uređivačkoj politici javnog servisa ukazuju na to da smo uveliko u kampanji za izbore i poziva REM da reaguje.\nLider Stranke slobode i pravde Dragan Đilas bio je sa 30 odsto negativno predstavljen, rekao je Gavrilović za N1 i dodao da je povod za analizu bio da se uporedi stanje od pre godinu dana, kada je predsednik bio 13 sekundi negativno predstavljen u Dnevniku javnog servisa.\nGavrilović je objasnio da je pozitivno predstavljenje kada neko hvali sebe i predstavlja svoj rad, a negativno kada ga neko kritikuje, analazira i ukazuje na određene propuste. Javni servis u stvari je omogućio predsedniku da uđe u svojevrsnu kampanju, a tek ćemo videti da li je to kampanja za nove predsedničke izbore, rekao je Gavrilović.\nViše od dva sata u Dnevniku RTS-a za 45 dana, od toga 94 odsto pozitivno i šest odsto neutralno predstavljen predsednik Srbije, bez ijedne sekunde kritike. U istom posmatranom periodu prošle godine, Vučić je u dnevnicima dobio skoro dva i po sata, 68 odsto neutralnog izveštavanja i 13 sekundi kritike.\nOstali iz opozicije su predstavljani kao pozitivni akteri, ali sa dominantno malo vremena - "to ne prelazi ni minut", rekao je Gavrilović i dodao da RTS "očigledno" ide linijom manjeg otpora.\nZašto uredništvo Dnevnika 2 RTS-a procenjuje da je građanima sada bolje servirati pozitivne tonove o čak 21 temi kojom se za mesec i po dana bavio predsednik Srbije?\n"Očito da su tadašnji razgovori o predizbornim uslovima i koroni uticali da RTS bude neutralan dominantno, čak i u slučaju Aleksandra Vučića, a da je sada kada su već izvesni izbori i kada ovi pregovori jako traljavo idu, da je već počela predsednička kampanja", navodi Gavrilović.\nIstraživanje pokazuje i da RTS uglavnom pozitivno izveštava o svim političkim akterima koji su, za razliku od Vučića, dobacili tek do jedne minute. Izuzetak je samo Narodna stranka koja se u tom periodu ni ne pominje i Stranka slobode i pravde i njen lider koji je negativno predstavljen sa 33 sekunde, što je oko 16 posto od oko tri i po minuta za sve to vreme.\n"Vrlo sam prijatno iznenađen da je predsednik imao samo dva sata u dnevnicima. Ja sam očekivao da će to rukovodstvo RTS-a da mu posveti mnogo više vremena i pažnje… Džabe mu i ta dva sata, svih pozitivnih, može i 20 sati. Ova era njegova i Srpske napredne stranke se približava kraju", tvrdi Đilas.\nU Stranci slobode i pravde kažu da građani, bez obzira šta im se servira, vide svu aroganciju, bahatost i kako žive. Gavrilović ističe da predsednik, baveći se svim temama gazi na teren premijerke, da mu u kampanji javni servis svesrdno pomaže, a da REM ni ne reaguje.\nRTS\taleksandar vučić\tBIRODI\tZoran Gavrilović\n25.06.2021\t• 13:47\n10.06.2021\t• 17:49\n10.06.2021\t• 10:57\nUmesto dva,pravilnije je i tacnije dvadeset i dva sata se pojavljuje na tv kanalima,godinama! Sva sreca sto postoji kablovska pa promenim drugi kanal. Milosevic je za ovog AV mala beba a u njegovo vreme smo imali tri,cetiri kanala!


Rusija stvara sopstveni sistem satelitske telefonije\nRusija stvara sopstveni sistem satelitske telefonije\nPrvi zamenik generalnog direktora kompanije "Gonec" ("Roskosmosov" operator za komunikacijske, emitovanje i relejne sisteme) Oleg Himočko, rekao je za RIA Novosti o perspektivama stvaranja sopstvenog satelitskog telefonskog sistema komunikacije u Rusiji.\nTakve usluge pružaće drugi sistem generacije satelitskog sistema "Gonec", čije će postavljanje početi 2024. godine. Prema rečima Himočka, orbitalna grupa će imati 28 satelita.\n"U novoj generaciji sistema Gonets, takođe se planira primena funkcije satelitske telefonije u Rusiji, a imajući u vidu da su danas strane kompanije poput `Iridiuma`, `Globalstara`, `Inmarsata` i `Turaia` uglavnom zastupljene na ruskom tržištu satelitske telefonije, smatramo da je ovaj zadatak veoma važan i blagovremen", rekao je sagovornik agencije.\nSada je satelitska komunikacija u Rusiji dostupna samo putem stranih orbitalnih grupa. Čak i Ministarstvo odbrane koristi usluge američkog operatera "Iridium".\nPrema Himočku, novi sistem će biti prvenstveno usmeren na tržište industrijskog interneta. Prema inženjerima, biće potražnja u energetskom, naftnom, gasnom i transportnom sektoru, uključujući vodeni, kao i u poljoprivredi, ekologiji, rudarstvu i drugim sferama.\n„A takva dostignuća kao što su obrada velike količine podataka, cloud tehnologije, korišćenje senzora ne samo za dobijanje informacija, već i sa funkcijom kontrolera, omogućiće ne samo praćenje stanja objekata, već i stvaranje automatizovanih podsistema u različitim sektorima društveno-ekonomske sfere ", - rekao je sagovornik agencije.


Novi Pazar: Radovi na izgradnji gasovoda prema planu\nNaslovna Investicije Novi Pazar: Radovi na izgradnji gasovoda prema planu\nDirektor preduzeća „Srbijagas“ Dušan Bajtović, predsednik Nadzornog odbora, Muamer Redžović i direktor za investicije Jovica Budimir sastali su se danas u Novom Pazaru sa gradonačelnikom Nihatom Biševcem, objavljeno je na sajtu Grada Novog Pazara.\nTema sastanka bili su radovi na završetku primarnog gasovoda.\nRadovi teku planiranom dinamikom, a kao drugi važan korak za Grad Novi Pazar i predstavnike „Srbijagasa“ istaknuta je priprema plansko – tehničke dokumentacije za takozvani sekundarni gasovod, čije instalacije prolaze kroz gradsko područje.\n– Grad se obavezao da će dostaviti sve neophodne informacije koje se odnose na velike potrošače u gradu, poput javnih preduzeća, zdravstvenih i školskih ustanova i potrošača u industrijskoj zoni. Preduzeće „Srbijagas“ će, već od naredne sedmice pristupiti izradi projektno – tehničke dokumentacije za pripremu radova na parcelama obuhvaćenim planom za izgradnju sekundarnog gasovoda, istaknuto je u saopštenju.\nU cilju sprovođenja sekundarne gasifikacije biće formirano zajedničko radno telo sačinjeno od predstavnika gradskih javnih preduzeća i Grada Novog Pazara i stručnih lica iz preduzeća „Srbijagas“, čiji je zadatak izrada konkretnog plana gasifikacije.\nPrethodni tekstDalji razvoj saradnje sa ReSPA na unapređenju javne uprave\nSledeći tekstTreći „Samit žena lidera“ 2. i 3. juna na Fruškoj gori


Ukupna vrednost bitkoina dostiže 1.000.000.000.000$\n08:29 Central European Time: Beograd, Berlin, Pariz\n02:29 Eastern Time: Njujork, Boston, Majami\n23:29 Pacific Time: San Francisko, Los Anđeles, Sijetl\n15:29 China Standard Time: Peking, Šangaj, Singapur\nPrevazilazi popularnost zlata.\nTržišna vrednost bitcoina prvi put je dostiže bilion dolara, ugrožavajući tradicionalna sredstva za čuvanje viška kapitala, poput zlata.\nNajpoznatija kriptovaluta je s novih 415 milijardi dolara u 2021. uspela da premaši vrednost od bilion, pokazuju podaci Bloomberga. Smatra se da su špekulanti, korporativni blagajnici i institucionalni investitori podstakli uspon bitcoina.\nDok privrženici kritovalutama ovo vide kao prihvatanje bitcoina zbog njegove sposobnosti bude zaštićen od inflacije, skeptici kažu da je u pitanju manjina koja jaše na talasima monetarnih i fiskalnih podsticaja. Pojedini investicioni stratezi navode da je po sredi i strah od propuštanja, u kome investitori ulažu u bitcoin, kako ne bi propustili priliku da profitiranju.\nOvog meseca, kompanija električnih automobila Tesla je investirala 1,5 milijardi dolara u bitcoin. Izvršni direktor te kompanije je rekao kako je bitcoin manje glup oblik likvidnosti od gotovine, mada je ova kompanija nakon što je odvojila novac potreban za likvidnost, deo preostalog kapitala uložila u kriptovalute.\nTržišni analitičari upozoravaju da bi preorijentacija kompanija s tradicionalnih valuta na bitcoin dovela sve u poziciju balona, pre nego što i shvatimo da se u njemu nalazimo. Takođe treba imati na umu da bi određeni državni propisi ili pojava konkurencije kriptovalutama, mogla da dovede do brzog pada popularnosti.


Državni sekretar Ministarstva privrede Vlade Republike Srbije Milun Trivunac uputio je danas poziv malim i srednjim preduzećima da iskoriste mogućnosti koje pruža program "EU za Srbiju – EBRD savetodavna podrška MSP" kako bi unapredili svoju konkurentnost.\nTrivunac je, predstavljajući ovaj program, naveo podatak da mala i srednja preduzeća čine 99 odsto svih privrednih društava, koja zapošljavaju dve trećine radnika u privredi, zbog čega je strateški prioritet Vlade usmeren na to da ovim preduzećima pruži sveobuhvatnu podršku.\nOn je naveo da je Ministarstvo privrede za MSP sektor ove godine izdvojilo 1,7 milijardi dinara samo za bespovratna sredstva, ali i za savetodavne programe i mentoring, kako bi se srpska preduzeća, stalnim usavršavanjem i novim znanjima, što jednostavnije prilagođavala stalnim promenama u poslovnom okruženju.\nTrivunac je naglasio da pomenuti program predstavlja nastavak veoma uspešne višegodišnje saradnje sa Evropskom bankom za obnovu i razvoj (EBRD) na razvoju male privrede.\nDržavni sekretar je izrazio zahvalnost Evropskoj uniji zbog toga što je prihvatila inicijativu Ministarstva i iz IPA sredstava obezbedila 2,2 miliona evra za finansiranje programa podrške, koji će moći da iskoristi najmanje 130 preduzeća u Srbiji.\nPrema njegovim rečima, posebno je značajno to što će domaćim firmama biti omogućeno da se savetuju sa stranim industrijskim stručnjacima, koji imaju veliko iskustvo u ovoj oblasti.\nRegionalna direktorka EBRD-a za Zapadni Balkan i šefica Kancelarije u Srbiji Žužana Hargitai navela je da je od 2001. godine, kroz savetodavne programe, EBRD podržala više od 900 malih i srednjih preduzeća u Srbiji.\nHargitai je istakla da su, nakon podrške, mala i srednja preduzeća povećala svoj promet i broj zaposlenih, što im je pomoglo da privuku više investicija.\nAmbasador EU u Srbiji Sem Fabrici istakao je da je EU uložila približno 14 miliona evra za podršku sektoru MSP u Srbiji kroz programe podrške EBRD od kojih su mnoga srpska preduzeća imala koristi.


OKTOBARSKI SALON Vesić: Joko Ono dolazi u Beograd! - Informer\nGradski menadžer Goran Vesić ocenio je da će predstojeći 57. Oktobarski salon, imajući na umu imena koja će se predstaviti, zasigurno oboriti rekorde i biti najbolji do sada. On je na konferenciji za novinare u galeriji Kulturnog centra Beograda posebno naznačio da će posetioci imati priliku da vide izložbu Joko Ono, na šta je naročito ponosan.\n- Kao što znamo, ona iza sebe ima veoma uspešnu umetničku karijeru u različitim oblastima, od popularne i eksperimentalne muzike, filma, vizuelne umetnosti do socijalnog aktivizma. Joko Ono je prava ikona moderne umetnosti i borbe za mir u svetu. Ona je 2002. godine ustanovila nagradu "Lenon Ono" koja se dodeljuje pojedinačno u vrednosti od 50.000 evra umetnicima koji se bore za mir, a potiču iz ratom zahvaćenih područja. Poznati su njeni performansi iz 1964. godine iz Kjota, kada se borila protiv rata u Vijetnamu, ali i iz 2003. godine kada se u Parizu zalagala za okončanje rata u Iraku. Dobitnica je nagrade za životno delo na Bijenalu u Veneciji i veoma smo počastvovani što ćemo imati priliku da ugostimo jedno veliko ime kao što je Joko Ono, kojoj će ovo biti prvi boravak u Beogradu. Sve to se uklapa u promene koje se dešavaju u beogradskoj kulturi - rekao je Vesić.\nGradski menadžer se osvrnuo i na to da je za septembar 2019. godine predviđena izložba Marine Abramović u Muzeju savremene umetnosti.\n- Želimo da Beograd bude mesto gde će se održavati izložbe umetnika koji su važni i referentni u svetu. Na taj način ćemo beogradskoj publici omogućiti da vidi nešto što je vredno i aktuelno u svetu. Poznato je da Oktobarski salon od 2014. godine postoji kao bijenalna manifestacija, odnosno da se održava svake druge godine. To se pokazalo kao prava odluka jer je već 2016. godine oboren dotadašnji rekord sa ukupno 17.000 posetilaca. To pokazuje da Beograd nije samo poslovni i turistički već i kulturni centar regiona - istakao je Vesić.\nVesić je podsetio i da će do kraja 2018. projekat rekonstrukcije bivše Vojne akademije na uglu Resavske i Nemanjine ulice biti završen, te da bi 2019. trebalo da počne sama rekonstrukcija, nakon čega će ovaj objekat postati Muzej grada Beograda. On je precizirao da će se muzej prostirati na većoj površini od Narodnog muzeja i da će imati potpuno moderan koncept.\nGradska sekretarka za kulturu Ivona Jevtić naglasila je da je Oktobarski salon jedna od 11 manifestacija od značaja za Grad Beograd.\n- U pitanju je manifestacija koja izaziva polemike i kritike, što je zaista dobro jer iz svega toga možemo da izvedemo zaključke koji nas teraju da u budućnosti budemo još bolji. Prethodni Oktobarski festival oborio je rekorde posećenosti, za šta je zaslužan čitav tim festivala. Tim čine Grad Beograd, Sekretarijat za kulturu, Odbor festivala, umetnički direktori i svi zaposleni koji ulažu veliki trud kako bi ova manifestacija bila reprezentativna i zadovoljila ukuse mnogobrojnih posetilaca - rekla je Ivona Jevtić.\nKustos 57. Oktobarskog salona Gunar Kvaran zahvalio je na pozivu i istakao da mu je velika čast što je izbor pao na njega.\n- Već nekoliko puta smo boravili u Beogradu i zaista se svaki put sa velikim zadovoljstvom vraćamo. Organizacija Oktobarskog salona je složen posao i od početka smo se zapitali kako da koncipiramo temu i pronađemo umetnike koji bi mogli da ispune očekivanja publike - rekao je Kvaran.\nManifestacija se održava pod sloganom "Lepota kakofonije" od 14. septembra do 28. oktobra. U galeriji Kulturnog centra Beograda, SANU, zgradi Muzeja grada Beograda, Galeriji U10 i Remontu predstaviće se 68 umetnika.\nGoran Vesić Joko Ono Oktobarski salon Beograd\n21:07 Beograd 0\nGORAN VESIĆ: Izbor umetnika čini ovaj "Oktobarac" najboljim do sada!


Vlasnik „Gučija“ i zvanično poklonio 100 miliona evra za obnovu Notr Dama - Sputnjik Srbija\n15:45 21 Oktobar 2020\n20:50 01.10.2019 (osveženo 21:26 01.10.2019) Preuzmite kraći link\nDonacija je usledila nakon višemesečnih odlaganja, usled kojih su se francuski zvaničnici uglavnom oslanjali na manje donacije, kako bi finansirali prvu fazu popravke katedrale nakon užasnog požara koji ju je zahvatio 15. aprila, preneo je AP.\nPariski nadbiskup Mišel Opeti izjavio je da svako daje onoliko koliko može, na osnovu svojih potreba, ali da veliki davaoci donacija daju prostor za disanje.\nFransoa Pino, čija međunarodna luksuzna grupa „Kering“ poseduje „Guči“ i „Iv Sen Loran“, obećala je novac odmah po izbijanju požara.\nNjegov rival, francuski milijarder Bernar Arno, vlasnik luksuzne grupe „LVMH“, potom je ponudio 200 miliona evra, preneo je Tanjug.\nArno je prošle nedelje finalizirao svoj sporazum o donaciji sa Fondacijom „Notr Dam“.


Predsjednica Republike Srpske obratila se na panelu “Jednake mogućnosti u digitalnom dobu” u okviru Međunarodnog ekonomskog foruma u Sankt Peterburgu – Predsjednik Republike Srpske | Željka Cvijanović\nPredsjednica Republike Srpske obratila se na panelu “Jednake mogućnosti u digitalnom dobu” u okviru Međunarodnog ekonomskog foruma u Sankt Peterburgu\nPredsjednica Republike Srpske Željka Cvijanović obratila se danas na panelu pod nazivom “Jednake mogućnosti u digitalnom dobu” koji se održava u okviru Međunarodnog ekonomskog foruma u Sankt Peterburgu.\nPredsjednica Republike Srpske istakla je da je veoma važno da vlade prepoznaju značaj digitalne ekonomije i digitalizacije uopšte, te da stvaraju pretpostavke i okvir za brzu transformaciju jer će od toga zavisiti i privredni rast svake nacionalne, ali i globalne ekonomije.\nPredsjednica Republike je istakla da će ekonomske i socijalne koristi imati samo one zemlje koje na vrijeme shvate važnost transformacija i prelezak na digitalnu ekonomiju, a svi oni koji nastave da žive u starim navikama i rutinama zaostajaće u pogledu konkurentnosti, privrednog rasta i razvoja.\n“Republika Srpska je napravila ambiciozan plan kada je riječ o sferi digitalizacije, a mnogi od važnih projekata su već implementirani, neki su u fazi implementacije, dok su drugi planirani. Uspostavljeni su ili se uspostavaljaju brojni internet servisi koji omogućavaju jednostavniji i efikasniji rad javne uprave, lakše i brže poslovne operacije, on lajn registraciju poslovnih subjekata, lakšu i bolju komunikaciju građana i institucija, kao i pristup građana i privrede određenim uslugama”, navela je predsjednica Cvijanović.\nPredsjednica Srpske je naglasila da je stoga formirano i novo Ministarstvo za naučnotehnološki razvoj, visoko obrazovanje i informaciono društvo kako bi bolje bili povezani univerziteti i poslovna zajednica, te da bi se uveli alati za razvoj digitalne ekonomije i pratili novi trendovi u sferi digitalizacije.\n“Mnogo toga smo učinili i planirali u Republici Srpskoj, ali i pored toga što posjedujemo kreativni potencijal, cijela naša regija, zapadni Balkan, daleko zaostaje za zemljama Evropske unije u pogledu inovacija, tehnološkog razvoja i konkurentnosti. Da bismo uhvatili priključak sa razvijenijim zemljama, treba nam dovoljno školovanih stručnjaka u potpuno novim oblastima”, naglasila je predsjednica Republike.\nPredsjednica Srpske je ukazala na činjenicu da će mnogi od današnjih osnovaca, nakon srednjeg ili univerzitetskog školovanja, raditi na poslovima koji danas ne postoje ili koje tek možemo naslutiti, a mnogi od postojećih poslova biće ugašeni ili jednostavno prevaziđeni.\n“Zato je važno da se u kontinuitetu provodi reforma obrazovanja u skladu sa zahtjevima tržišta rada i savremenih trendova, ali i reforma ukupnog poslovnog ambijenta kako bi se usvajali novi pristupi i nove korporativne prakse. To zahtijeva cijeli niz prilagođavanja i reformi, daleko veća sposobnost za adaptaciju, veća mobilnost institucija, univerziteta i poslovne zajednice”, dodala je predsjednica Cvijanović.\nPredsjednica Republike naglasila je da pitanje jednakosti ili mogućnosti jednakog pristupa posmatra na dva načina.\n“Prvo – da li sve zemlje, s obzirom na različit nivo razvoja, imaju iste mogućnosti za ulazak u eru digitalizacije i jednake benefite koji iz toga proističu. Svakako da nemaju, jer nemaju iste polazne tačke i to je jedna dimenizija ovog pitanja”, rekla je predsjednica Republike i dodala da se plaši da bi upravo te različite polazne tačke mogle prouzrokovati veću nejednakost u budućnosti, te da stoga i jeste toliko važno da vlade prepoznaju značaj digitalne ekonomije i digitalizacije uopšte i da stvaraju pretpostavke i okvir za brzu transformaciju jer će od toga zavisiti i privredni rast svake nacionalne ekonomije, naravno i globalne.\nPredsjednica Srpske je navela da je druga dimenzija vezana za rodno učešće, te da se tu postavlja pitanje da li muškarci i žene imaju jednake mogućnosti u eri digitalizacije.\n“Ako stvari posmatramo formalno, možemo reći da ne postoje formalne prepreke u obrazovanju za sticanje potrebnih kvalifikacija, niti posebne barijere za dobijanje ili obavljanje poslova ovog tipa. Mogli bismo, dakle, reći da nema diskriminacije. Ipak, brojevi ne govore u prilog jednakosti”, rekla je predsjednica Cvijanović.\nKao jedan od modela da se prevaziđe problem nekonkurentih zanimanja, ali i da se omogući veća uključenost žena u sferu digitalizacije u Republici Srpskoj, rekla je predsjednica Republike, poslužiće i program prekvalifikacije nezaposlenog nekonkurentnog visoko-obrazovanog kadra kako bi stekli kvalifikacije i vještine za poslove u oblasti informacionih tehnologija koje dobro kotiraju na tržištu rada.\nPrema riječima predsjednice Srpske, planirano je i uspostavljanje mreže STEM centara da bi mladi sticali korisna znanja kako bi kasnije lakše upisali tehničke fakultete i dolazili do posla.\n“Era digitalizacije zaista nudi ogromne mogućnosti i poboljšanja u svakodnevnom životu građana, uslugama i poslovanju i imaće sve veći značaj za ekonomski rast, ali isto tako postavlja i ozbiljne izazove pred institucije, akademsku i poslovnu zajednicu”, konstatovala je predsjednica Cvijanović.\nPored predsjednice Republike Srpske panelisti su, između ostalog, bili potpredsjedavajuća Federalnog savjeta federalne skupštine Rusije Galina Karelova (fotografija ispod teksta), izvršni direktor Svjetskog programa za hranu UN Dejvid Bizli, te zamjenik načelnika ekspertskog odjeljenja predsjednika Ruske Federacije Svjetlana Lukaš.


"Blic Crna Gora": Lukšić zbog "Mejdena" ili diplomatije u Srbiji\nPotpredsjednik Vlade i ministar vanjskih poslova i evropskih integracija Igor Lukšić tokom zvanične posjete Beogradu prisustvovao je koncertu grupe “Ajron mejden” na Kalemegdanu.\nPrijem kod premijera Mila Đukanovića zatražilo 150 bivših radnika "Radoja Dakića". Ispred Vlade radnike sačekao kordon policije, a nakon prepirke, policajci su se sklonili i pustili radnike da uđu, ali su stigli samo do portirnice.\nKampanja „Mjesec dana protiv droge” pokazala šokantne rezultate\nPraksa pokazuje da sve mlađe generacije prvi put posegnu za drogom iz radoznalosti sa 16 godina, dok kasnije prelaze na heroin, kao i da se najčešće konzumiraju marihuana i heroin, dok se kokain smatra „drogom za elitu“.\nSindikalac Rade Krivokapić o agoniji u Kombinatu aluminijuma\nZabrinutost, strah i neizvjesnost, riječi su koje opisuju u kakvom su stanju zaposleni uoči 1. jula, kada će Kombinat aluminijuma preuzeti kompanija „Uniprom“ vlasnika Veselina Pejovića. Pored prijetnji da se KAP može ugasiti, koje traju od njegovog otvaranja, a zašto je postojala realna mogućnost nakon bankrota i uvođenja stečaja, nova otpuštanja su dodatno zabrinula zaposlene.


pink.rs | Rjabkov: Tramp i Putin će se sastati na ovaj ili onaj način\n- Nismo primili nikakve konkretne predloge iz SAD o tome kada bi takav sastanak mogao da se održi i kojeg bi tipa mogao biti - rekao je Rjabkov i dodao je, citirajući Putina, da ta mogućnost postoji.\n- Do razgovora će najverovatnije doći na ovaj ili onaj način - kazao je on novinarima. Američki predsednik Donald Tramp ranije je rekao da namerava da se sastane sa ruskim kolegom Vladimirom Putinom na samitu G20 u Osaki zakazanom za 28. i 29. jun.\nRuski ministar inostranih poslova Sergej Lavrov izjavio je nakon toga na zajedničkoj konferenciji za štampu sa američkim državnim sekretarom Majklom Pompeom da bi Moskva podržala predlog za takav sastanak da je bio zvanično upućen.\nRjabkov: Vašington nije spreman za strateški dijalog\nRjabkov: Razgovori sa SAD će se nastaviti\nRjabkov: Spremni smo za dijalog sa SAD\nZamenik ruskog šefa diplomatije: Akcije SAD prema Iranu su podsticanje rata!


Tatjana Lazarević - Dnevni list Danas\nPočetna » Tatjana Lazarević\nLazarević: Isti članovi naše delegacije vrte se od 90-ih\nU Briselu se danas (četvrtak) nastavlja dijalog između Beograda i Prištine pod posredstvom Evropske unije.\nPiše: Miloš D. Miljković 23. 7. 2020.\n„Zašto uporno koristite naziv Kosovo umesto Kosovo i Metohija?“\nPiše: Tatjana Lazarević 11. 6. 2020.\nUrednica portala „Kossev“ Tanja Lazarević puštena je na slobodu nakon što je privela interventna jedinica kosovske policije, prenosi N1.\nPiše: Fonet/ Danas Online 11. 4. 2020.\nDa nije došlo do promene vlasti na izborima, odnosno da Kosovo nije održalo svojevrsnu pokaznu lekciju iz demokratije za neposredni region, teško bi neka promena za 12 godina bila uočljivija\nPiše: M. D. Miljković 17. 2. 2020.\nObeshrabrujuće izgleda scena u kojoj se prebrojavanje glasova pristiglih putem pošte iz centralne Srbije izvodi pod maskama i u zaštitnim odelima.\nPiše: S. Čongradin 25. 10. 2019.\nPiše: N1 25. 6. 2019.\nTatjana Lazarević: Orijana Falači iz Kosovske Mitrovice\nKad je saopšteno da smo Slobodan Georgijev i ja ovogodišnji dobitnici Danasove nagrade „Stanislav Staša Marinković“, sudija Miodrag Majić čestitao nam je citirajući reči trećeg američkog predsednika Tomasa Džefersona: „Kada je štampa slobodna i svaki čovek ume da čita, sve je bezbedno“.\nPiše: Jelena Tasić 9. 6. 2019.\nPiše: Tatjana Lazarević 18. 5. 2019.\nLazarević: Normalizacija odnosa zamenjena razgraničenjem\nBriselski dijalog je „slepa ulica“, a normalizacija odnosa je odjednom zamenjena terminima „razgraničenje, korekcija granica ili zamena teritorija“, ocenila je urednica portala Kossev Tatjana Lazarević, dok je predstavnica Kosovskog centra za bezbednosne studije Donika Emini ocenila da su dve strane ušle u dijalog bez cilja.\nPiše: Miloš D. Miljković 27. 11. 2018.\nPiše: Miloš. D. Miljković 16. 8. 2018.\nLazarević: Između Srba i Albanaca ne sme da nestane želja da se razumeju\nLično ne podnosim nikakvu cenzuru i uskraćivanje individualnih i umetničkih sloboda, te zato smatram da među narodima ne sme da postoji prekid komunikacije – poručuje urednica portala KoSSev Tatjana Lazarević…\nPiše: M. D. Miljković 1. 6. 2018.


Slučaj Ćuruvija: Novi dokazi, još nema optužnice\nČetrnaest godina nakon ubista novinara Slavka Ćuruvije pojavili su se novi dokazi o tom zločinu ali optužnice još nema. Dok porodica i javnost sumnjaju da pravosudne institucije odugovlače, u tužilaštvu kažu da se još analiziraju podaci vezani za ovaj slučaj.\nTužilaštvo, policija i Bezbednosno-informativna agencija došli su do novih dokumenata i podataka u slučaju ubistva Slavka Ćuruvije u kojem se istraga za sada vodi protiv N. N. lica.\nMiljko Radisavljević, tužilac za organizovani kriminal, izjavio je da su analize i veštačenja novog materijala u toku:\n“Očekujemo da će to omogućiti identifikovanje učinilaca i razjašnjenje njihovih uloga u ovom zločinu,” rekao je Radisavljević.\nJovo Ćuruvija, brat ubijenog Slavka Ćuruvije, u javnom pismu zatražio je od tužioca da podigne optužnicu ili podnese ostavku. Ćuruvija za RSE kaže da veruje da tužilaštvo odavno ima sve podatke o tom ubistvu i da je krajnje vreme da se krivci procesuiraju.\n“Pitam nadležne da li su izrešetano telo mog brata Slavka Ćuruvije i činjenica da su ga na dan ubistva pratili službenici države Srbije, i iz minuta u minut svojim šefovima i ubicama javljali njegovo kretanje, dovoljni dokazi za razrešenje tog zločina. Ako nisu, ja ne znam šta njima još treba da ga rasvetle. Već skoro petnaest godina priča se o istragama, obećava se da će Slavkove ubice biti kažnjene, a takve izjave davali su svi od ministra policije Dušana Mihajlovića do današnjeg prvog čoveka MUP-a Ivice Dačića. Država Srbija mora da razreši ubistva novinara i sve druge zločine koji su se desili pod rukovodstvom šefa Državene bezbednosti Radomira Markovića.”\nIz tužilaštva su poručili da rade isključivo na osnovu dokaza koji mu se prezentuju i da ta institucija nije kriva što nadležni dokaze nisu prikupili odmah ili u kratkom roku posle zločina.\n“Traganje za dokazima mnogo godina nakon događaja i problemi koje takva okolnost nosi sa sobom zahtevaju mnogo rada, upornosti i vremena", rekao je tužilac Miljko Radisavljević.\nPandorina kutija sa zločinima bivšeg režima\nSlavko Ćuruvija ubijen je u nedelju na Uskrs 11. aprila 1999. godine u vreme NATO intervencije na SR Jugoslaviju. Nakon što su ispred ulaza zgrade u kojoj je stanovao, u Svetogorskoj ulici u centru Beograda, u njega ispalili 17 metaka nepoznati napadači nestali su bez traga. Političke garniture koje su na vlasti posle petooktobarskih promena 2000. nebrojeno puta obećavale su da će ubice stići pravda. Uz sumnju da su Slavka Ćuruviju ubili pripadnici Državne bezbednosti Srbije ranije je pokrenut pretkrivični postupak, saslušano je više od 100 svedoka, medju kojima i ljudi iz DB-a i Ministarstva unutrašnjih poslova, ali za sada nema sudskog epiloga.\nVukašin Obradović, predsednik Nezavisnog udruženja novinara Srbije, kaže za RSE da je jednostavno objašnjenje zbog čega „slučaj Ćuruvija“ još nije rešen.\n„Ona Srbija koja je ubila Slavka Ćuruviju svih ovih četrnaest godina bila je jača od one druge Srbije kojoj je stalo da se rasvetle ubistva novinara. Procesuiranje ljudi koji su ubili Slavka Ćuruviju otvorilo bi pandorinu kutiju u kojoj se nalaze zločini bivšeg režima. Tajno bratstvo koje i danas funkcioniše u okviru službi bezbednosti svesno je opasnosti da bi rasvetljavanje bilo kog od zločina iz tog vremena dovelo u opasnost njih same i raskrinkalo tu zločinačku mašineriju“, ocenjuje Obradović.\nNekoliko dana pre ubistva Slavko Ćuruvija je u dnevnom listu „Politika ekspres" optužen za „priželjkivanje bombi i izdaju". Istraga je posle pada režima Slobodana Miloševića utvrdila da su ga danonoćno pratili pripadnici Državne bezbednosti i da su iznenada, uoči samog ubistva, povučeni sa lica mesta. Svojevremeno se spekulisalo da kao mogućeg nalogodavca pravosudni organi nameravaju da ispitaju Mirjanu Marković, suprugu nekadašnjeg predsednika Srbije Slobodana Miloševića, ali se to nikada nije dogodilo jer se nalazi u Rusiji.\nJovo Ćuruvija zaključuje da će ubistvo njegovog brata kad tad morati da bude rasvetljeno.\n“Verujem da Evropska unija neće dozvoliti da ubistva novinara ostanu nerazjašnjena. I da će to morati da urade onog časa kada u pregovorima počne otvaranje poglavlja o pravosuđu. Očekujem i da vladina komisija koja istražuje ubistva novinara neće dozvoliti da sve ovo ostane u mraku. Iskreno rečeno, to mi je još jedina nada.”\nOsim likvidacije urednika i vlasnika "Dnevnog telegrafa" Slavka Ćuruvije, godinama su u Srbiji nerazrešena i ubistva novinarke “Duge” Dade Vujasinović i dopisnika “Večernjih novosti” iz Jagodine Milana Pantića.\nUbistvo Ćuruvije nerazjašnjeno i posle 14 godina\nĆuruvijin brat zove u pomoć Evropu


Raspisan konkurs za 18. Festival uličnih svirača - oradio.rs\nFestival uličnih svirača raspisao je konkurs za sve performere, umetnike i umetnice za učešće na 18. festivalu koji će biti održan od 30. avgusta do 1. septembra 2018. godine u Podgrađu Petrovaradinske tvrđave.\nAkshani project na Festivalu uličnih svirača, foto Jelena Blagojević\nPravo da se prijave na konkurs imaju pojedinci, grupe ili trupe koji svoje izvođenje ili umetnost prepoznaju kao onu koja pripada svima, koja pripada ulici. Festival će koncept prilagoditi Podgrađu Petrovaradinske tvrđave, te će bine biti male, a izvođači i publika biti u istoj ravni, kako i priliči baroknom Gradiću, navodi se u saopštenju festivala.\nUz prijavu na konkurs neophodno je priložiti minimum dve i maksimalno četiri fotografije u visokoj rezoluciji (minimum 1mb), kao i tehnički zadovoljavajući video snimak nastupa sa kojim se konkuriše (sa Youtube-a i sličnih onlajn platformi). Potrebna je takođe i kratka biografija (do 3.000 karaktera).\nSve ostale detalje, kao i prijavu na konkurs moguće je ispuniti na sajtu Festivala uličnih svirača. Prijave se šalju najkasnije do 1. juna, a rezultati konkursa biće poznati 1. jula ove godine.


Predsednik Sjedinjenih Američkih Država Donald Tramp preporučio je da ljudi ostanu kod kuća još 30 dana, do 30. aprila, jer se koronavirus širi Sjedinjenim Državama. Prva preporuka koju je doneo je trebalo da istekne sutra, a odnosila se na zaposlene u državnim organima da rade od kuće 15 dana.\nTramp je rekao da se nadao da će SAD ponovo moći da normalno radi do Uskrsa. Zdravstveni stručnjaci su upozorili da bi tako nešto ubrzalo prenošenje zaraze i učinilo situaciju gorom.\nRanije tokom dana, najviši američki zvaničnik za zarazne bolesti Entoni Fauči izjavio je da bi broj žrtava u SAD mogao da bude od 100 do 200 hiljada. Tramp ga je zamolio da to obrazloži i novinarima, a Fauči je rekao da je ta procena vrlo moguća, ako se ne učini više da se kriza okonča. To je pomoglo da se donese produži preporuka o radu od kuće, kako je naveo Fauči, "mudra i razborita odluka".\nZvanična je preporuka da stariji i ljudi sa hroničnim bolestima ne izlaze iz kuće i da održavaju socijalnu distancu, kao i da svi Amerikanci izbegavaju društvena okupljanja, da rade od kuće i da ne izlaze u kafiće i restorane.\nU SAD je do nedelje popodne zabeleženo više od 137 hiljada slučaja obolelih od koronavirusa, sa preko 2.400 mrtvih.\nTramp je takođe obavestio da dve kompanije zdravstvenog osiguranja Cigna i Humana neće tražiti od osiguranika sa koronavirusom da dodatno plaćaju lečenje. Ovaj potez može pacijentima uštedeti nekoliko hiljada dolara, u zavisnosti od polise koju imaju i koliko su tokom ove godine posećivali lekara. Prošle nedelje je osiguravajuća kuća Aetna objavila olakšice za pacijente koji budu hospitalizovani zbog koronavirusa.


Asad razjasnio: Ne gađaju Rusi civile, već Amerikanci | Vestinet.rs\nPočetna AKTUELNO\tAsad razjasnio: Ne gađaju Rusi civile, već Amerikanci\nSirijski predsednik Bašar al-Asad izjavio je da su SAD pogodile civile u Siriji, a da ne postoje dokazi da su to uradili Rusi.\n„Zapravo, Amerikanci su to uradili, oni su ti koji su ubili mnogo civila na severu Sirije, ne Rusi. Nijedan takav incident se nije dogodio dosad, zato što ne napadaju gradove, gađaju pretežno ruralne predele“, naglasio je Asad.\nViše od 80 zemalja, pre svih Turska i Saudijska Arabija, obezbeđuju podršku teroristima u Siriji, rekao je sirijski predsednik Bašar al-Asad.\nOn je naveo da te zemlje daju finansijsku i logističku podršku terorističkim grupama, preneo je španski list „El Pais“.\n„Sirijski lider je tu podršku iz inostranstva opisao neograničenom. Neke od tih država podržavaju teroriste direktno novcem, opremom. Drugi ih podržavaju politički preko različitih međunarodnih foruma“, navodi se u tekstu.\nAsad je optužio Saudijsku Arabiju da je ključni izvor finansija za militante. Takođe je pozvao međunarodnu zajednicu da spreči druge države „posebno Tursku da šalje regrute, oružje, logičku podršku“ teroristima.\nAsad je pohvalio i Rusiju i Iran zbog pomoći Damasku da se zaustavi petogodišnji rat u Siriji.\nBašar al AsadRusiSirijski predsednikvesti


Unutar EU od danas se primenjuju nova pravila kada je reč o prekograničnim uplatama u evrima. Provizije za uplate u evrima u zemljama članicama koje su van Evrozone biće smanjene i obračunavaće se kao domaće uplate, rečeno je u Evropskoj komisiji.\nNova EU pravila omogućavaju da se sve prekogranične uplate u evrima u Bugarskoj, Hrvatskoj, Čekoj, Danskoj, Mađarskoj, Poljskoj, Rumuniji, Švedskoj, Norveškoj, Islandu i Lihtenštajnu obračunavaju po tarifi koja važi za domaće uplate.\nNova pravila će omogućiti svim našim građanima i kompanijama da imaju identične koristi od jeftinih prekograničnih uplata u evrima. Ovo je pozitivan i konkretan primer kako zajedničko tržište doprinosi dobrobiti evropskih potrošača, kaže potpredsednik EK Vladis Dombrovskis.\nU Komisiji kao primer navode da ako roditelji iz Rumunije, zemlje članice koja nije u Evrozoni , žele da pošalju evre detetu koje je na studijama u Parizu, tu transakciju će platiti po tarifi predviđenoj za domaće transakcije u Rumuniji.


ISTRAŽIVANJE POTVRDILO: Manje lajkova na Fejsbuku, manje samopoštovanje : Nadlanu.com\nISTRAŽIVANJE POTVRDILO: Manje lajkova na Fejsbuku, manje samopoštovanje\nObjavljeno 14. maj 2014. / 00:10:43\nIzdavačka kuća "Taylor and Francis Group" je objavila studiju, nazvanu “Pretnje pripadnosti na Fejsbuku: vrebanje i ostracizam”. Prema ovoj studiji, ako niko ne lajkuje nečiji post na Fejsbuku, taj nedostatak interakcije može dovesti do toga da ta osoba ima niži nivo samopoštovanja.\nU proteklih nekoliko godina je objavljeno na desetine studija o društvenim interakcijama na mreži, međutim, nijedna nije postavila pitanje: Kako se osećate kada vas ljudi ignorišu?\nZa istraživanje su bila pripremljena dva glavna testa koja su trebala utvrditi način na koji društveni sajtovi utiču na sreću ljudi.\nTokom prvog testa, istraživači su pratili grupu Fejsbuk korisnika koji često postuju. Polovini od tih ljudi je rečeno da ostanu aktivni na Fejsbuku, da postuju, dele sadržaje i ćaskaju sa drugima. Drugoj polovini ljudi je rečeno da ostanu pasivni, da ne postuju, ne dele sadržaje i ne ćaskaju sa drugima, već da samo posmatraju svoje aktivne prijatelje.\nNa kraju prvog testa, ljudi koji su bili pasivni dva dana su rekli da je to iskustvo imalo negativan uticaj na njihovu ličnost.\nU drugoj studiji, grupa ljudi je dobila pristup anonimnim Fejsbuk nalozima i rečeno im je da postuju i komentarišu na stranicama svojih prijatelja kako bi to inače radili. Polovina ljudi iz ove grupe nisu imali nikakvu ideju o tome da neće dobiti nikakvu povratnu informaciju od interakcija na društvenom sajtu.\nU oba slučaja, učesnici u drugoj studiji su uglavnom bili ignorisani. Kada su ih istraživači pitali kako su se osećali, oni su odgovorili da su se osećali “nevidljivo”. Neki su čak rekli da su se osećali manje važnim kao individue i da su imali manje samopoštovanje nakon ovog iskustva.\nTo je poprilično oštra reakcija na mestu gde bismo trebali da se osećamo dobro. Kao što je Science Daily primetio u svom izveštaju: “Istraživači su doneli zaključak da je aktivno učešće na Fejsbuku ključno u postizanju osećaja pripadnosti među korisnicima društvenih medija”.


Dostupan 50. broj Biltena “Progovori o pregovorima” - Energija, klima i životna sredina\nDostupan 50. broj Biltena “Progovori o pregovorima”\nJubilarni 50. broj Biltena posvećen je važnim dešavanjima na evropskom nivou koja su obeležila ovo proleće - izborima za Evropski parlament i objavljivanju Izveštaja Evropske komisije o Srbiji za 2019. godinu.\nO prostoru koji je dobila životna sredina u ovom Izveštaju i ostvarenom (ne)napretku u Poglavlju 27 čitajte u tekstu Mirjane Jovanović “Izveštaj Evropske komisije i poglavlje 27 - Napredak neizvestan, zastoj izvestan”.\nO ostvarenim rezultatima i stanju u poglavlju 15, koje je posvećeno energetici, čitajte u tekstu Varvare Aleksić “Kaskanje ka čistijoj energiji”.\nAnalizu uspeha Zelenih na izborima za Evropski parlament, čitajte u tekstu Ognjana Pantića “Kuda nas nosi zeleni talas?”.\nU sekciji "Predstavljamo" možete pogledati kako izgleda novi saziv Evropskog parlamenta. Interesuje vas da li su evroskeptične, desničarske stranke zaista doživele neuspeh na izborima za EP? Pročitajte tekst “Evropska krajnja desnica i izbori za EP - Jači ili slabiji?”, gde su analizirani njihovi rezultati i koalicioni potencijal.


Mihajlović: Zabrinuta sam za bezbednost premijera Vučića – NovostiDana.rs\nBEOGRAD – Potpredsednica Vlade Srbije Zorana Mihajlović je večeras je povodom informacija da je pronađeno oružje u blizini porodične kuće predsednika Vlade Aleksandra Vučića izrazila zabrinutost za njegovu bezbednost i zatražila od policijskih i bezbednosnih službi da što pre iznesu činjenice o ovom događaju i zaštite premijera i njegovu porodicu.\n„Uplašila me je i uznemirila informacija da je večeras u blizini porodične kuće premijera Aleksandra Vučića pronađena veća količina oružja i municije. Ova vest unela je nemir i kod ogromnog broja građana Srbije“, navela je Zorana Mihajlović u saopštenju.\n„Zato od nadležnih bezbednosnih i policijskih organa očekujem da učine sve kako bi premijer Vučić i njegova porodica bili potpuno zaštićeni. Takođe, od nadležnih bezbednosnih i policijskih organa očekujem da u najkraćem mogućem roku javnosti iznesu sve činjenice o ovom nemilnom događaju kako bi građani bili spokojni“, istakla je Mihajlović.\nOna je poručila da Srbija mora da nastavi borbu protiv svih oblika organizovanog kriminala i korupcije.\n„Samo sigurna, bezbedna, pravedna i spokojna Srbija može da nastavi putem Evropske unije, kao najvažnijeg cilja Vlade Srbije“, navodi Mihajlović, saopšteno je iz Kabineta potpredsednice Vlade.